**ΑΝΑΡΤΗΤΕΑ ΣΤΟ ΜΗΤΡΩΟ**

**ΑΡ. ΔΙΑΚ. 10/2019**

***ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ***

***ΑΠΟΧΕΤΕΥΣΗΣ ΠΑΤΡΑΣ***

***ΜΕΛΕΤΗ***

**ΠΡΟΜΗΘΕΙΑ ΥΠΗΡΕΣΙΩΝ ΣΥΝΤΗΡΗΣΗΣ**

**Η/Μ ΕΓΚΑΤΑΣΤΑΣΕΩΝ ΜΕ ΧΡΗΣΗ**

**ΑΝΥΨΩΤΙΚΩΝ ΜΗΧΑΝΗΜΑΤΩΝ**

***CPVS -76431200-5***

***ΠΡΟΫΠΟΛΟΓΙΣΜΟΣ***

***59.975,00 ευρώ***

***(πλέον Φ.Π.Α 24%) 14.394,00 ευρώ***

***(Συνολικό ποσό) 74.369,00 ευρώ***

***ΠΕΡΙΕΧΟΜΕΝΑ :***

***Διακήρυξη***

***Περίληψη Διακήρυξης***

***Τεχνικές προδιαγραφές***

***Ενδεικτικός Προϋπολογισμός***

***Συγγραφή υποχρεώσεων***

***Έντυπο Προσφοράς***

***ΔΙΑΚΗΡΥΞΗ***

***ΑΝΤΙΚΕΙΜΕΝΟ***

***ΠΡΟΜΗΘΕΙΑ ΥΠΗΡΕΣΙΩΝ ΣΥΝΤΗΡΗΣΗΣ***

***Η/Μ ΕΓΚΑΤΑΣΤΑΣΕΩΝ ΜΕ ΧΡΗΣΗ***

***ΑΝΥΨΩΤΙΚΩΝ ΜΗΧΑΝΗΜΑΤΩΝ***

***Ο ΠΡΟΕΔΡΟΣ ΤΗΣ***

***ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ***

***ΑΠΟΧΕΤΕΥΣΗΣ ΠΑΤΡΑΣ***

Προκηρύσσει συνοπτικό διαγωνισμό με σφραγισμένες προσφορές και με κριτήριο ανάθεσης της σύμβασης την πλέον συμφέρουσα από οικονομική άποψη προσφορά, μόνο βάσει της τιμής, σύμφωνα με τις διατάξεις των άρθρων 311 & 327 του Ν. 4412/2016 όπως τροποποιήθηκε και ισχύει για την «Προμήθεια Υπηρεσιών Συντήρησης Η/Μ Εγκαταστάσεων Με Χρήση Ανυψωτικών Μηχανημάτων» **αρ. διακ. 10/19**  όπως περιγράφεται στις τεχνικές προδιαγραφές.

Αναθέτουσα αρχή:

**ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ ΠΑΤΡΑΣ**

Διεύθυνση: ΑΚΤΗ ΔΥΜΑΙΩΝ 48 Τ.Κ. 26333 ΠΑΤΡΑ

Τηλέφωνο: 2610366100

Fax: 2610 325790

NUTS 1: EL6 (Γεωγραφική Ομάδα: Κεντρική Ελλάδα)

NUTS 2: EL63 (Περιφέρεια: Δυτικής Ελλάδας – 2014: EL 23)

NUTS 3: EL632 (Νομός: Αχαΐας)

**ΑΡΘΡΟ 1**

**Ισχύουσες διατάξεις**

Η εκτέλεση της προμήθειας διέπεται από :

1. Τις σχετικές διατάξεις του Ν. 4412/2016 όπως τροποποιήθηκε και ισχύει και ειδικότερα τα ειδικά για τις ΔΕΥΑ άρθρα αυτού (222-338)
2. Τις σχετικές διατάξεις του Ν. 3463/06 ( Δημοτικός και Κοινοτικός Κώδικας) και ιδιαίτερα του άρθρου 209
3. Τις σχετικές διατάξεις του Ν. 1069/80 « Περί κινήτρων δια την ίδρυση Επιχειρήσεων Ύδρευσης Αποχετεύσεως και ειδικότερα το άρθρο 22 περί έργων και προμηθειών όπως τροποποιήθηκε με τον Ν.4483/2017
4. Την υπ. αριθ. 127/6/09-04-2019 απόφαση του Δ.Σ. της ΔΕΥΑΠ περί της διενέργειας του συνοπτικού διαγωνισμού για την «Προμήθεια Υπηρεσιών Συντήρησης Η/Μ Εγκαταστάσεων Με Χρήση Ανυψωτικών Μηχανημάτων»
5. Τον προϋπολογισμό εξόδων της ΔΕΥΑΠ έτους 2019, όπου στον κωδικό **62.07.002.833** και **54.00** προβλέπεται σχετική πίστωση για την προμήθεια ποσού **59.975,00 ευρώ** πλέον Φ.Π.Α. 24%  **14.394,00 ευρώ** αντίστοιχα.

**ΑΡΘΡΟ 2**

**Αντικείμενο προμήθειας - προϋπολογισμός**

Η δαπάνη για την προμήθεια έχει προϋπολογισθεί στο ποσό των **59.975,00 ευρώ** πλέον **ΦΠΑ 24% 14.394,00 ευρώ** και συνολικό ποσό **74.369,00 ευρώ** και θα χρηματοδοτηθεί από τους ιδίους πόρους.

Κάθε ενδιαφερόμενος μπορεί να συμμετέχει στο διαγωνισμό υποβάλλοντας προσφορά,  **για το σύνολο των υπηρεσιών ή ανά κατηγορία** που αφορά την **«**Προμήθεια Υπηρεσιών Συντήρησης Η/Μ Εγκαταστάσεων Με Χρήση Ανυψωτικών Μηχανημάτων**»**  όπως περιγράφονται στον προϋπολογισμό της μελέτης.

**ΑΡΘΡΟ 3**

**Τεχνικές προδιαγραφές**

Η προμήθεια θα πρέπει να είναι σύμφωνα με τις τεχνικές προδιαγραφές που έχουν τεθεί από την αρμόδια υπηρεσία τις ΔΕΥΑΠ και επισυνάπτονται. Δια τον λόγο αυτό οι προσφέροντας για οποιαδήποτε πληροφορία και διευκρίνιση σχετικά με τις προδιαγραφές των ζητούμενων υπηρεσιών θα πρέπει να επικοινωνούν με τον κ. Κατριβέση Φώτη τηλ.: 2610 366145.

**ΑΡΘΡΟ 4**

**Χρόνος και τόπος διαγωνισμού**

Ο διαγωνισμός θα διενεργηθεί στα γραφεία της ΔΕΥΑΠ (Ακτή Δυμαίων 48 1οs όροφος) ενώπιον της αρμόδιας επιτροπής διαγωνισμού την Δευτέρα 20 Μαΐου του έτους 2019, με ώρα έναρξης παραλαβής προσφορών 11:00 πμ και ώρα λήξης παραλαβής προσφορών 11:30 πμ.

**ΑΡΘΡΟ 5**

**Λήψη πληροφοριών**

Οι οικονομικοί φορείς που επιθυμούν να συμμετέχουν στο συνοπτικό διαγωνισμό μπορούν να λάβουν γνώση του πλήρους τεύχους της διακήρυξης σε ηλεκτρονική μορφή, από την ιστοσελίδα της ΔΕΥΑ Πάτρας , στον δικτυακό τόπο: [**http://www.deyap.gr**](http://www.deyap.gr). και στην ηλεκτρονική πλατφόρμα του ΚΗΜΔΗΣ στον δικτυακό τόπο: [**http://www.promitheus.gov.gr**](http://www.promitheus.gov.gr)**.**

Οι ενδιαφερόμενοι μπορούν ακόμα να ενημερώνονται για τον παρόντα διαγωνισμό στην ταχυδρομική διεύθυνση: Ακτή Δυμαίων 48 Τ.Κ. 26333 Πάτρα , τηλέφωνο: 2610 366.231/237 Δίνιας Παναγιώτης , Fax: 2610 325790 , τις εργάσιμες μέρες και ώρες 7:30 - 14:00, μετά τη δημοσίευση της διακήρυξης.

**ΑΡΘΡΟ 6**

**Χρόνος – Τόπος – Τρόπος Παράδοσης**

Η εκτέλεση της προμήθειας θα γίνει σε χρονικό διάστημα δώδεκα (12) μηνών στις εγκαταστάσεις της ΔΕΥΑΠ οι οποίες βρίσκονται εντός των διοικητικών ορίων του Δήμου Πατρέων στο Ν. Αχαΐας και σύμφωνα με τα οριζόμενα στις τεχνικές προδιαγραφές.

**ΑΡΘΡΟ 7**

**Γλώσσα σύνταξης των προσφορών**

Τα απαιτούμενα, σύμφωνα με το επόμενο άρθρο της παρούσας διακήρυξης, δικαιολογητικά για τη συμμετοχή στη συνοπτική διαδικασία, οι τεχνικές και οικονομικές προσφορές συντάσσονται στην ελληνική γλώσσα.

Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το Ν. 1497/1984.

Μέρος των τεχνικών στοιχείων των προσφορών (π.χ. φυλλάδια με πλήρη τεχνικά στοιχεία των προσφερόμενων), μπορεί να υποβληθεί σε πρωτότυπη μορφή σε ξένη γλώσσα, αλλά να συνοδεύεται οπωσδήποτε από επίσημη μετάφραση στην ελληνική γλώσσα. Ως επίσημες μεταφράσεις χαρακτηρίζονται οι μεταφράσεις που έχουν επικυρωθεί από το Υπουργείο Εξωτερικών, καθώς και αυτές που έχουν επικυρωθεί από δικηγόρο ή από εξουσιοδοτημένα προς τούτο πρόσωπα.

**ΑΡΘΡΟ 8**

**Δικαιολογητικά συμμετοχής**

Οι δικαιούμενοι συμμετοχής στον συνοπτικό διαγωνισμό υποβάλλουν μαζί με την προσφορά τους, επί ποινή αποκλεισμού και τα εξής δικαιολογητικά:

1. **Υπεύθυνη δήλωση του Ν. 1599/1986**, ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, όπου ο εν λόγω οικονομικός φορέας θα δηλώνει ότι δεν υπάρχει εις βάρος του τελεσίδικη καταδικαστική απόφαση για έναν από τους ακόλουθους λόγους:

* συμμετοχή σε εγκληματική οργάνωση,
* δωροδοκία,
* απάτη,
* τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες,
* νομιμοποίηση εσόδων από παράνομες δραστηριότητες ή χρηματοδότηση της τρομοκρατίας,
* παιδική εργασία και άλλες μορφές εμπορίας ανθρώπων,
* για σοβαρό επαγγελματικό παράπτωμα όπως ειδικότερα και αναλυτικά αυτά ορίζονται στο άρθρο 73 του Ν. 4412/2016.

Η υποχρέωση αποκλεισμού οικονομικού φορέα εφαρμόζεται επίσης, όταν το πρόσωπο εις βάρος του οποίου εκδόθηκε τελεσίδικη καταδικαστική απόφαση είναι μέλος του διοικητικού, διευθυντικού ή εποπτικού οργάνου του οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό.

**Η υποχρέωση του προηγούμενου εδαφίου αφορά ιδίως:**

* + Τους διαχειριστές των εταιρειών περιορισμένης ευθύνης (Ε.Π.Ε.), των ιδιωτικών κεφαλαιουχικών εταιρειών (Ι.Κ.Ε) και προσωπικών εταιρειών (Ο.Ε. και Ε.Ε.),
  + Τον διευθύνοντα σύμβουλο και όλα τα μέλη του Διοικητικού Συμβουλίου των ανωνύμων εταιρειών (Α.Ε.).

1. **Υπεύθυνη δήλωση του Ν. 1599/1986,** ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, όπου ο εν λόγω οικονομικός φορέας θα δηλώνει ότι δεν έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης. Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.
2. **Υπεύθυνη δήλωση του Ν. 1599/1986,** ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, όπου ο εν λόγω οικονομικός φορέας θα δηλώνει ότι δεν τελεί υπό πτώχευση ή έχει υπαχθεί σε διαδικασία εξυγίανσης ή ειδικής εκκαθάρισης ή τελεί υπό αναγκαστική διαχείριση από εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου.
3. **Υπεύθυνη δήλωση του Ν. 1599/1986,** ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, όπου ο εν λόγω οικονομικός φορέας θα δηλώνει ότι δεν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις. Επίσης, ότι δεν έχει κριθεί ένοχος ψευδών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής ούτε έχει αποκρύψει τις πληροφορίες αυτές.
4. **Υπεύθυνη δήλωση του Ν. 1599/1986,** του διαγωνιζόμενου ότι έχει λάβει γνώση των τεχνικών προδιαγραφών, της συγγραφής υποχρεώσεων ,των όρων της παρούσας διακήρυξης και των σχετικών με αυτήν διατάξεων και κείμενων νόμων και τους αποδέχεται πλήρως και ανεπιφύλακτα.
5. **Υπεύθυνη δήλωση του Ν. 1599/1986,** του διαγωνιζόμενου ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, ότι διαθέτει πιστοποιητικό του βιοτεχνικού ή βιομηχανικού επιμελητηρίου ή βεβαίωση αρμόδιας διοικητικής αρχής για το ειδικό τους επάγγελμα, που θα έχει εκδοθεί το πολύ τριάντα (30) εργάσιμες ημέρες πριν από την καταληκτική ημερομηνία υποβολής των προσφορών του διαγωνισμού.
6. **Υπεύθυνη δήλωση του Ν. 1599/1986,** του διαγωνιζόμενου ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη, ότι διαθέτει πιστοποιητικό του Σ.Ε.Π.Ε. από το οποίο προκύπτουν οι Πράξεις επιβολής Προστίμου που έχουν εκδοθεί σε βάρος του οικονομικού φορέα σε χρονικό διάστημα δύο (2) ετών πριν την ημερομηνία λήξης της προθεσμίας υποβολής προσφοράς ή αίτησης συμμετοχής. Σε περίπτωση που δεν είναι δυνατή η έκδοση του εν λόγω πιστοποιητικού ο διαγωνιζόμενος προσκομίζει υπεύθυνη δήλωση στην οποία δηλώνεται ότι δεν έχουν εκδοθεί πράξεις επιβολής προστίμου σε βάρος του σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής των προσφορών.
7. Σε περίπτωση που δεν είναι δυνατή η έκδοση του εν λόγω πιστοποιητικού θα δηλώνουν ότι θα προσκομίσουν ένορκη βεβαίωση (ως ορίζει το άρθρο 80 παρ. 2 του Ν. 4412/16 ) .
8. **Τεχνική περιγραφή των προσφερόμενων υλικών** σύμφωνα με τις Τεχνικές προδιαγραφές
9. **Νομιμοποιητικά έγγραφα εκπροσώπησης:**

* Για Ανώνυμη Εταιρεία απαιτείται: α) ισχύον καταστατικό αυτής, β) σειρά Φ.Ε.Κ. σύστασης, τροποποιήσεων καταστατικού και γ) Φ.Ε.Κ., στο οποίο υπάρχει δημοσιευμένη ολόκληρη η ανακοίνωση με το Διοικητικό Συμβούλιο και την εκπροσώπηση της συγκεκριμένης εταιρείας.
* Για Ε.Π.Ε. και ΙΚΕ κωδικοποιημένο καταστατικό, από το οποίο προκύπτει ο διαχειριστής τους.
* Εάν ο προσφέρων είναι προσωπική εταιρεία (Ο.Ε., Ε.Ε.) πρέπει να προσκομίσει επικυρωμένο αντίγραφο του τελευταίου ισχύοντος καταστατικού.

Τα παραπάνω νομιμοποιητικά έγγραφα και στοιχεία πρέπει να αποδεικνύουν την εν γένει νομική κατάσταση του συμμετέχοντος και από αυτά πρέπει να προκύπτουν ο Πρόεδρος και Διευθύνων Σύμβουλος Α.Ε., τα υπόλοιπα πρόσωπα που έχουν δικαίωμα να δεσμεύουν με την υπογραφή τους το νομικό πρόσωπο και τα έγγραφα της νομιμοποίησης αυτών, αν αυτό δεν προκύπτει ευθέως από το καταστατικό αναλόγως με τη νομική μορφή των εταιρειών ή κάθε άλλου νομικού προσώπου.

Τα νομιμοποιητικά έγγραφα εκπροσώπησης θα συνοδεύονται με πιστοποιητικά περί μη τροποποίησης και ισχύουσας εκπροσώπησης, το οποία θα έχουν εκδοθεί το πολύ τριάντα (30) εργάσιμες ημέρες πριν από την διενέργεια του διαγωνισμού, ώστε να εξασφαλίζεται ότι δεν έχει πραγματοποιηθεί άλλη μεταβολή στην εταιρική κατάσταση ύστερα από το τελευταίο καταστατικό ή Φ.Ε.Κ. που έχει κατατεθεί.

* Τα φυσικά πρόσωπα, θα υποβάλλουν έναρξη επιτηδεύματος από την αντίστοιχη Δημόσια Οικονομική Υπηρεσία και τις μεταβολές του.

Αν σε κάποια χώρα δεν εκδίδονται τα παραπάνω πιστοποιητικά ή έγγραφα ή νομιμοποιητικά έγγραφα εκπροσώπησης ή δεν καλύπτουν όλες τις παραπάνω περιπτώσεις, μπορούν να αντικατασταθούν από τα ισχύοντα στη χώρα εγκατάστασης του οικονομικού φορέα, τα οποία θα υποβληθούν μαζί με Υπεύθυνη δήλωση του Ν. 1599/1986, που θα τα απαριθμεί και θα τα αντιστοιχίζει.

Οι Ενώσεις οικονομικών φορέων που υποβάλλουν κοινή προσφορά θα πρέπει να υποβάλλουν όλα τα παραπάνω δικαιολογητικά για κάθε υποψήφιο που συμμετέχει στην ένωση. Η Ένωση δεν υποχρεούται να περιβληθεί σε ιδιαίτερη νομική μορφή προκειμένου να υποβάλει προσφορά, όμως στην περίπτωση που της ανατεθεί η σύμβαση, πρέπει να περιβληθεί από την αναγκαία νομική μορφή. Επίσης, τα απαιτούμενα δικαιολογητικά πρέπει, επί ποινή αποκλεισμού, να υποβάλλονται χωριστά για κάθε μέλος της. Με την υποβολή της προσφοράς κάθε μέλος της ευθύνεται αλληλέγγυα και εις ολόκληρων και σε περίπτωση κατακύρωσης της σύμβασης σε αυτή, η ευθύνη αυτή εξακολουθεί μέχρι πλήρους εκτέλεσης της σύμβασης. Σε περίπτωση που εξαιτίας ανικανότητας για οποιοδήποτε λόγο, μέλος της Ένωσης δεν μπορεί να ανταποκριθεί στις υποχρεώσεις του κατά το χρόνο εκτέλεσης της Σύμβασης, τότε εάν οι συμβατικοί όροι μπορούν να εκπληρωθούν από τα εναπομείναντα μέλη της, η Σύμβαση εξακολουθεί να υφίσταται στο σύνολό της και να παράγει όλα τα έννομα αποτελέσματά της. Η δυνατότητα εκπλήρωσης των συμβατικών όρων από τα εναπομείναντα μέλη εξετάζεται από την ΔΕΥΑ Πάτρας η οποία και θα αποφασίσει σχετικά. Εάν η ΔΕΥΑ Πάτρας αποφασίσει ότι τα εναπομείναντα μέλη δεν επαρκούν να εκπληρώσουν τους όρους της Σύμβασης τότε αυτά οφείλουν να ορίσουν αντικαταστάτη, με προσόντα αντίστοιχα του μέλους που αξιολογήθηκε κατά τη διάρκεια του διαγωνισμού. O αντικαταστάτης πρέπει να εγκριθεί με απόφαση του Διοικητικού Συμβουλίου της ΔΕΥΑ Πάτρας.

Οι υπεύθυνες δηλώσεις δεν είναι υποχρεωτικό να φέρουν ημερομηνία ταυτόσημη με αυτή της υπογραφής τους, η οποία όμως πρέπει να είναι εντός των τελευταίων δέκα (10) ημερολογιακών ημερών πριν την καταληκτική ημερομηνία υποβολής των προσφορών. Δεν απαιτείται βεβαίωση του γνησίου της υπογραφής από αρμόδια διοικητική αρχή ή τα Κέντρα Εξυπηρέτησης Πολιτών (Κ.Ε.Π.). Όταν ο υποψήφιος πάροχος είναι Ο.Ε. ή Ε.Ε. και ο υπογράφων τις υπεύθυνες δηλώσεις ενεργεί ως νόμιμος εκπρόσωπος της εταιρείας, θα υπογράφει οπωσδήποτε κάτω από την εταιρική επωνυμία (σφραγίδα εταιρείας και υπογραφή). Οι υπεύθυνες δηλώσεις Α.Ε. ,Ε.Π.Ε. και Ι.Κ.Ε. απαιτείται να είναι υπογεγραμμένες από μέλος του Διοικητικού Συμβουλίου τους, το οποίο θα έχει εκ του καταστατικού δικαίωμα υπογραφής και εκπροσώπησης, επομένως θα ενεργεί ως νόμιμος εκπρόσωπος της εταιρείας και θα υπογράφει οπωσδήποτε κάτω από την εταιρική επωνυμία (σφραγίδα εταιρείας και υπογραφή).

**ΑΡΘΡΟ 9**

**Εγγυήσεις**

**Εγγύηση συμμετοχής**

Σύμφωνα με τις διατάξεις του άρθρου 302 του Ν. 4412/2016, η εγγύηση συμμετοχής σε συνοπτικό διαγωνισμό δεν απαιτείται.

**Εγγύηση καλής εκτέλεσης**

1. Η εγγύηση καλής εκτέλεσης ορίζεται σε ποσοστό πέντε τοις εκατό (5%) επί της αξίας της σύμβασης, εκτός Φ.Π.Α. και κατατίθεται πριν ή κατά την υπογραφή της σύμβασης.
2. Η εγγύηση καλής εκτέλεσης καταπίπτει στην περίπτωση παράβασης των όρων της σύμβασης, όπως αυτή ειδικότερα ορίζει.
3. Η εγγυητική επιστολή καλής εκτέλεσης επιστρέφεται μετά την οριστική παραλαβή των υπό προμήθεια υλικών και ύστερα από την εκκαθάριση των τυχόν απαιτήσεων από τους δύο συμβαλλόμενους. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση, η παραπάνω σταδιακή αποδέσμευση γίνεται μετά την αντιμετώπιση, κατά τα προβλεπόμενα, των παρατηρήσεων και του εκπροθέσμου.
4. Η εγγύηση καλής εκτέλεσης εκδίδεται από πιστωτικά ιδρύματα που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της Συμφωνίας περί Δημοσίων Συμβάσεων, η οποία κυρώθηκε με το Ν. 2513/1997 και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α. - Τ.Σ.Μ.Ε.Δ.Ε. ή να παρέχεται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.
5. Η εγγύηση καλής εκτέλεσης περιλαμβάνει κατ’ ελάχιστον τα ακόλουθα στοιχεία:

* την ημερομηνία έκδοσης,
* τον εκδότη,
* την αναθέτουσα αρχή προς την οποία απευθύνονται,
* τον αριθμό της εγγύησης,
* το ποσό που καλύπτει η εγγύηση,
* την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση,
* τους όρους ότι η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διηζήσεως, και ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου.
* τα στοιχεία της σχετικής διακήρυξης και την καταληκτική ημερομηνία υποβολής προσφορών του διαγωνισμού,
* την ημερομηνία λήξης ή τον χρόνο ισχύος της εγγύησης,
* την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση της ΔΕΥΑΠ και τον αριθμό και τον τίτλο της σχετικής σύμβασης

Όσον αφορά το χρόνο ισχύος της εγγύησης καλής εκτέλεσης, αυτός θα πρέπει να είναι μεγαλύτερος από τον συμβατικό χρόνο παράδοσης, κατά τον χρόνο που με βάση τη σύμβαση η ΔΕΥΑ Πάτρας υποχρεούται στην παραλαβή, κατά δύο (2) μήνες.

Για ότι δεν προβλέφθηκε ισχύουν οι διατάξεις του άρθρου 302 του Ν. 4412/2016.

**ΑΡΘΡΟ 10**

**Τρόπος υποβολής και σύνταξης προσφορών**

1. Οι προσφορές των οικονομικών φορέων υποβάλλονται εγγράφως. Η υποβολή μόνο μίας προσφοράς δεν αποτελεί κώλυμα για τη συνέχιση της διαδικασίας του διαγωνισμού και την ανάθεση της σύμβασης.
2. Όσοι επιθυμούν να συμμετάσχουν στον συνοπτικό διαγωνισμό, απαιτείται να καταρτίσουν και να υποβάλουν εγγράφως προσφορά με τα απαραίτητα δικαιολογητικά και ότι άλλο απαιτείται από την παρούσα διακήρυξη ενώπιον της επιτροπής διαγωνισμού, μέχρι την καταληκτική ημερομηνία και ώρα, στην ελληνική γλώσσα, σε σφραγισμένο φάκελο.
3. Οι προσφορές μπορούν να αποσταλούν ταχυδρομικά ή με άλλο τρόπο (πλην ηλεκτρονικού ταχυδρομείου) με την προϋπόθεση ότι αυτές θα έχουν περιέλθει στην υπηρεσία (πρωτόκολλο) μια ημέρα πριν από την καταληκτική ημερομηνία και ώρα διαγωνισμού. Προσφορές που κατατίθενται εκπρόθεσμα δε γίνονται δεκτές.
4. Στον σφραγισμένο φάκελο εξωτερικά θα αναγράφεται ευκρινώς με κεφαλαία γράμματα:

* Η λέξη «ΠΡΟΣΦΟΡΑ».
* Ο πλήρης τίτλος της ΔΕΥΑ Πάτρας.
* Ο πλήρης τίτλος και ο αριθμός της διακήρυξης.
* Η καταληκτική ημερομηνία υποβολής προσφορών του συνοπτικού διαγωνισμού.
* Τα στοιχεία του προσφέροντος οικονομικού φορέα, δηλαδή η επωνυμία, η διεύθυνση, ο αριθμός τηλεφώνου, τηλεομοιοτυπίας (fax) και η ηλεκτρονική του διεύθυνση (email).

1. Σε περίπτωση Ένωσης οικονομικών φορέων πρέπει να αναγράφονται τα πλήρη στοιχεία όλων των μελών της, καθώς και τα στοιχεία του εκπροσώπου τους.
2. Τα περιεχόμενα του ανωτέρω φακέλου ορίζονται ως εξής:

**α)** Ένας (1) φάκελος με την ένδειξη «Δικαιολογητικά Συμμετοχής - Τεχνική Προσφορά» και

**β)** Ένας (1) φάκελος με την ένδειξη «Οικονομική Προσφορά».

1. Στον φάκελο «Δικαιολογητικά Συμμετοχής - Τεχνική Προσφορά» περιλαμβάνονται, επί ποινή αποκλεισμού, τα κατά περίπτωση απαιτούμενα δικαιολογητικά, σύμφωνα με τις διατάξεις της κείμενης νομοθεσίας για την ανάθεση δημοσίων συμβάσεων και συγκεκριμένα:

**α)** Τα στοιχεία που ζητούνται σύμφωνα με το άρθρο 8 της παρούσας διακήρυξης (δικαιολογητικά συμμετοχής).

**β)** Πλήρη περιγραφή των προσφερόμενων υλικών σύμφωνα με τις τεχνικές προδιαγραφές

1. Σε περίπτωση ένωσης οικονομικών φορέων, τα τεχνικά στοιχεία πρέπει να υποβάλλονται ξεχωριστά για κάθε μέλος της.
2. Στα περιεχόμενα της τεχνικής προσφοράς δεν πρέπει σε καμία περίπτωση να εμφανίζονται οικονομικά στοιχεία. Ενδεχόμενη εμφάνιση οικονομικών στοιχείων αποτελεί λόγο απόρριψης της προσφοράς.
3. Στον φάκελο με την ένδειξη «Οικονομική Προσφορά» περιλαμβάνεται η οικονομική προσφορά του συμμετέχοντος στο διαγωνισμό, η οποία θα πρέπει να έχει συνταχθεί και να περιέχει τα απαιτούμενα από τη διακήρυξη οικονομικά στοιχεία της προσφοράς, **με ποινή αποκλεισμού** σε αντίθετη περίπτωση.
4. Γίνονται δεκτές προσφορές μόνο για το σύνολο των ειδών της προμήθειας. Όλες οι τιμές στην προσφορά, καθώς και ο συνολικός προϋπολογισμός προσφοράς, συμπληρώνονται αριθμητικά .
5. Οι τιμές πρέπει να περιλαμβάνουν τις ενδεχόμενες υπέρ τρίτων κρατήσεις ως και κάθε άλλη επιβάρυνση, όπως προβλέπεται στη διακήρυξη, εκτός του Φ.Π.Α., ο οποίος θα αναφέρεται χωριστά. Η συνολική τιμή χωρίς Φ.Π.Α. θα ληφθεί υπόψη για τη σύγκριση των προσφορών.
6. Προσφορές που τυχόν έχουν αποσταλεί ή υποβληθεί πριν την καταληκτική ημερομηνία, αποσφραγίζονται όλες μαζί μετά τη λήξη της προθεσμίας υποβολής προσφορών.
7. Μετά την κατάθεση της προσφοράς δεν γίνεται αποδεκτή αλλά απορρίπτεται ως απαράδεκτη τροποποίηση ή απόκρουση όρου της διακήρυξης ή της προσφοράς. Διευκρινίσεις δίνονται από τον προσφεύγοντα μόνο όταν ζητούνται από την επιτροπή διαγωνισμού και με τον τρόπο που υποδεικνύεται από αυτήν. Από τις διευκρινίσεις που δίνονται σύμφωνα με τα παραπάνω, λαμβάνονται υπόψη μόνο εκείνες που αναφέρονται στα σημεία που ζητήθηκαν. Ειδικότερα, κατά τη διαδικασία αξιολόγησης των προσφορών, η Επιτροπή μπορεί να καλεί εγγράφως τους προσφέροντες να διευκρινίζουν τα έγγραφα ή δικαιολογητικά της προσφοράς τους (δικαιολογητικά συμμετοχής, τεχνική ή οικονομική προσφορά) που έχουν υποβάλει. Η διευκρίνιση ή η συμπλήρωση αφορά μόνο τις ασάφειες, επουσιώδεις πλημμέλειες ή πρόδηλα τυπικά σφάλματα που επιδέχονται διόρθωση ή συμπλήρωση, ιδίως δε παράλειψη μονογραφών, διακεκομμένη αρίθμηση, ελαττώματα συσκευασίας και σήμανσης του φακέλου και των υπο φακέλων των προσφορών ή αιτήσεων συμμετοχής, λεκτικές και φραστικές αποκλίσεις των εγγράφων της προσφοράς από την ορολογία των εγγράφων της σύμβασης, που δεν επιφέρουν έννομες συνέπειες ως προς το περιεχόμενό τους, ελλείψεις ως προς τα νομιμοποιητικά στοιχεία.

**ΑΡΘΡΟ 11**

**Χρόνος ισχύος των προσφορών**

1. Οι προσφορές των υποψηφίων στο διαγωνισμό ισχύουν και δεσμεύουν τους διαγωνιζόμενους για χρονικό διάστημα τουλάχιστον (6) μηνών από την επομένη της καταληκτικής ημερομηνίας υποβολής προσφορών του διαγωνισμού.
2. Προσφορά που ορίζει χρόνο ισχύος μικρότερο του προβλεπόμενου από την διακήρυξη, απορρίπτεται ως απαράδεκτη.
3. Η ΔΕΥΑ μπορεί με έγγραφη γνωστοποίηση προς τους διαγωνιζόμενους να παρατείνει πριν από την λήξη της, την προθεσμία κατά ανώτατο όριο (6) μήνες χωρίς οι διαγωνιζόμενοι να έχουν δικαίωμα για αντιρρήσεις.
4. Ο προσφέρων δεν έχει δικαίωμα να αποσύρει την προσφορά του ή μέρος της μετά την κατάθεσή της, εφόσον αυτή είναι σε ισχύ. Σε περίπτωση που η προσφορά ή μέρος της αποσυρθεί, ο προσφέρων χάνει κάθε δικαίωμα για κατακύρωση.

**ΑΡΘΡΟ 12**

**Ενστάσεις προ της υπογραφής της σύμβασης**

1. Ενστάσεις υποβάλλονται από τους οικονομικούς φορείς κατά της διακήρυξης του διαγωνισμού ή κατά πράξης της αναθέτουσας αρχής ως εξής:

**α)** **Κατά της διακήρυξης του διαγωνισμού**, στην ΔΕΥΑ Πάτρας υποβάλλεται σε προθεσμία που εκτείνεται μέχρι το ήμισυ του χρονικού διαστήματος από την δημοσίευση της διακήρυξης στο ΚΗΜΔΗΣ μέχρι την καταληκτική ημερομηνία υποβολής των προσφορών. Για τον υπολογισμό της προθεσμίας αυτής συνυπολογίζονται και οι ημερομηνίες της δημοσίευσης και της υποβολής των προσφορών. Αν προκύπτει κλάσμα θεωρείται ολόκληρη ημέρα. Η ένσταση εξετάζεται από το Διοικητικό Συμβούλιο της ΔΕΥΑ Πάτρας, κατόπιν εισήγησης της αρμόδιας υπηρεσίας.

**β) Κατά πράξης της αναθέτουσας αρχής** εντός προθεσμίας πέντε (5) ημερών από την κοινοποίηση της προσβαλλόμενης πράξης στον ενδιαφερόμενο οικονομικό φορέα.

1. Η ένσταση υποβάλλεται ενώπιον της αναθέτουσας αρχής, η οποία εξετάζεται από το Διοικητικό Συμβούλιο, μετά από γνωμοδότηση της Επιτροπής αξιολόγησης ενστάσεων, εντός προθεσμίας δέκα (10) ημερών, μετά την άπρακτη πάροδο της οποίας τεκμαίρεται η απόρριψη της ένστασης.
2. Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παραβόλου υπέρ του Δημοσίου ποσού ίσου με το ένα τοις εκατό (1%) επί της εκτιμώμενης αξίας της σύμβασης. Το παράβολο αυτό αποτελεί δημόσιο έσοδο. Το παράβολο επιστρέφεται με πράξη της αναθέτουσας αρχής, αν η ένσταση γίνει δεκτή ή μερικώς δεκτή από το διοικητικό συμβούλιο.
3. Ενστάσεις που υποβάλλονται για οποιουσδήποτε άλλους από τους προαναφερόμενους λόγους πριν την υπογραφή της σύμβασης δεν γίνονται δεκτές.
4. Ενστάσεις που δεν υποβάλλονται σύμφωνα με τα παραπάνω θεωρούνται ως μη υποβληθείσες.
5. Η προθεσμία για την άσκηση ένστασης και η άσκησή της κωλύουν τη σύναψη της σύμβασης. Κατά τα λοιπά, η άσκηση της ένστασης δεν κωλύει την πρόοδο της διαγωνιστικής διαδικασίας. Όποιος έχει έννομο συμφέρον, μπορεί να ζητήσει την αναστολή εκτέλεσης και την ακύρωση της πράξης ή της παράλειψης της Αναθέτουσας Αρχής που εκδίδεται ή συντελείται επί της ένστασης, ενώπιον του Διοικητικού Εφετείου της έδρας της αναθέτουσας αρχής, κατά τα οριζόμενα στο π.δ. 18/1989 (Α΄ 8). Η άσκηση της ένστασης αποτελεί προϋπόθεση για την άσκηση των ενδίκων βοηθημάτων του παρόντος. Πέραν από την ενδικοφανή αυτή προσφυγή δεν χωρεί καμία άλλη τυχόν προβλεπόμενη από γενική διάταξη ενδικοφανής προσφυγή ή ειδική προσφυγή νομιμότητας. Το παράβολο για την άσκηση της αίτησης ακύρωσης και της αίτησης αναστολής υπολογίζεται σύμφωνα με τα οριζόμενα στο δεύτερο εδάφιο της παρ. 1 του άρθρου 36 του π.δ. 18/1989 (Α΄ 8).

**ΑΡΘΡΟ 13**

**Προσφερόμενη τιμή**

1. Η οικονομική προσφορά, δηλαδή η προσφερόμενη τιμή δίδεται σε ευρώ και θα αναφέρεται η τιμή ανά μονάδα χωρίς Φ.Π.Α. σε ευρώ αριθμητικά και στο σύνολο.
2. Η τιμή δίνεται ανά μονάδα, ανά είδος και στο σύνολο ανά είδος. Στην τιμή περιλαμβάνονται οι υπέρ τρίτων κρατήσεις, ως και κάθε άλλη νόμιμη επιβάρυνση, μη συμπεριλαμβανομένου Φ.Π.Α., για παράδοση της προμήθειας στον τόπο και με τον τρόπο που προβλέπεται στα έγγραφα της σύμβασης.
3. Προσφορά που θέτει όρο αναπροσαρμογής, απορρίπτεται ως απαράδεκτη.
4. Προσφορά που δεν προκύπτει με σαφήνεια η προσφερόμενη τιμή ή δεν δίδεται ενιαία τιμή απορρίπτεται ως απαράδεκτη.
5. Προσφορά που είναι αόριστη και ανεπίδεκτη εκτίμησης ή είναι υπό αίρεση, απορρίπτεται ως απαράδεκτη, μετά από προηγούμενη γνωμοδότηση της Επιτροπής διαγωνισμού.
6. Προσφορές που παρουσιάζουν, κατά την κρίση της Επιτροπής διαγωνισμού, ουσιώδεις αποκλίσεις από τους όρους της διακήρυξης και τις τεχνικές προδιαγραφές απορρίπτονται ως απαράδεκτες.

**ΑΡΘΡΟ 14**

**Αξιολόγηση προσφορών**

1. Η αποσφράγιση του φακέλου των δικαιολογητικών συμμετοχής, των τεχνικών προσφορών και των οικονομικών προσφορών μπορούν να γίνουν σε μία δημόσια συνεδρίαση, κατά την κρίση της Επιτροπής διαγωνισμού και να συνταχθεί ένα πρακτικό αξιολόγησης των προσφορών, είτε υπάρχει απόρριψη είτε όχι.
2. Η Επιτροπή διαγωνισμού προβαίνει στην έναρξη της διαδικασίας αποσφράγισης των προσφορών την ορισμένη ημερομηνία και ώρα. Η αποσφράγιση διενεργείται δημόσια, παρουσία των προσφερόντων ή των νομίμως εξουσιοδοτημένων εκπροσώπων τους, οι οποίοι λαμβάνουν γνώση των λοιπών συμμετεχόντων στη διαδικασία και των στοιχείων που υποβλήθηκαν από αυτούς.
3. Αρχικά αποσφραγίζεται ο κυρίως φάκελος προσφοράς, ο φάκελος των δικαιολογητικών συμμετοχής, καθώς και ο φάκελος της τεχνικής προσφοράς, μονογράφονται και σφραγίζονται από την Επιτροπή όλα τα δικαιολογητικά που υποβάλλονται κατά το στάδιο αυτό και η τεχνική προσφορά, ανά φύλλο. Η Επιτροπή καταχωρεί σε πρακτικό όσους υπέβαλαν προσφορές, καθώς και τα υποβληθέντα αυτών δικαιολογητικά συμμετοχής και τα αποτελέσματα του ελέγχου αναγράφονται στο πρακτικό. Στη συνέχεια η Επιτροπή προβαίνει στην αξιολόγηση της τεχνικής προσφοράς καταχωρεί στο πρακτικό την τυχόν απόρριψη των τεχνικών προσφορών που δεν γίνονται αποδεκτές και την αποδοχή των τεχνικών προσφορών με βάση το κριτήριο ανάθεσης. Για τις τεχνικές προσφορές που απορρίφθηκαν, η Επιτροπή δεν προβαίνει σε αποσφράγιση των αντίστοιχων οικονομικών τους προσφορών. Μετά την ολοκλήρωση της αξιολόγησης των τεχνικών προσφορών, αποσφραγίζονται οι σφραγισμένοι φάκελοι με τα οικονομικά στοιχεία των προσφορών και ακολουθεί σχετική ανακοίνωση τιμών.
4. Προσωρινός ανάδοχος θα αναδειχθεί ο προσφέρων με βάση το κριτήριο ανάθεσης με την προϋπόθεση ότι η προσφορά του καλύπτει τις τεχνικές απαιτήσεις και προδιαγραφές της διακήρυξης κάτι που θα κριθεί από την αρμόδια Επιτροπή .
5. Το αποτέλεσμα των ανωτέρω σταδίων, που μπορούν να γίνουν σε μία δημόσια συνεδρίαση, επικυρώνονται με απόφαση του Διοικητικού Συμβουλίου, η οποία κοινοποιείται στους προσφέροντες.
6. Κατά της ανωτέρω απόφασης χωρεί ένσταση, σύμφωνα με τις διατάξεις του άρθρου 127 του Ν. 4412/2016.

**ΑΡΘΡΟ 15**

**Δικαιολογητικά κατακύρωσης**

Μετά την αξιολόγηση των προσφορών, η αναθέτουσα αρχή ειδοποιεί εγγράφως τον προσφέροντα, στον οποίο πρόκειται να γίνει η κατακύρωση (προσωρινό ανάδοχο), να υποβάλει εντός ορισμένης προθεσμίας, τα πρωτότυπα ή αντίγραφα όλων των δικαιολογητικών του άρθρου 8 της παρούσας, ως αποδεικτικά στοιχεία για τη μη συνδρομή των λόγων αποκλεισμού και για την πλήρωση των κριτηρίων ποιοτικής επιλογής τα οποία θα πρέπει να ισχύουν **α) κατά την υποβολή της προσφοράς και β) κατά την υποβολή των δικαιολογητικών (κατακύρωσης).** Τα δικαιολογητικά που πρέπει να προσκομίσει ο προσωρινός ανάδοχος είναι τα ακόλουθα:

1. **Απόσπασμα ποινικού μητρώου**, έκδοσης τουλάχιστον του τελευταίου τριμήνου πριν από την υποβολή του, από το οποίο προκύπτει ότι δεν έχουν καταδικασθεί για αδίκημα σχετικό με την άσκηση της επαγγελματικής τους δραστηριότητας. Τα νομικά πρόσωπα, ημεδαπά ή αλλοδαπά προσκομίζουν το απόσπασμα ποινικού μητρώου ως εξής:

* Τους διαχειριστές για τις εταιρείες περιορισμένης ευθύνης (Ε.Π.Ε.), για τις ιδιωτικές κεφαλαιουχικούς εταιρείες (Ι.Κ.Ε.) και για τις προσωπικές εταιρείες (Ο.Ε. και Ε.Ε.),.
* Τον πρόεδρο και διευθύνοντα σύμβουλο καθώς και όλα τα μέλη του Διοικητικού Συμβουλίου για τις ανώνυμες εταιρείες (Α.Ε.)
* τους νόμιμους εκπροσώπους τους και σε κάθε άλλη περίπτωση νομικού προσώπου και για τους συνεταιρισμούς

1. **Υπεύθυνη δήλωση του Ν. 1599/1986**, εφόσον έχει συνταχθεί μετά την κοινοποίηση της πρόσκλησης για την υποβολή των δικαιολογητικών στην οποία θα δηλώνει όλους τους οργανισμούς κοινωνικής ασφάλισης στους οποίους οφείλει να καταβάλλει εισφορές τόσο για τα μέλη τους όσο για το απασχολούμενο σε αυτούς προσωπικό.
2. **Πιστοποιητικό αρμόδιας δικαστικής ή διοικητικής αρχής** έκδοσης τουλάχιστον του τελευταίου τριμήνου πριν από την υποβολή του από το οποίο να προκύπτει ότι δεν τελούν υπό πτώχευση, εκκαθάριση, αναγκαστική διαχείριση, πτωχευτικό συμβιβασμό ή άλλη ανάλογη κατάσταση και επίσης ότι δεν τελούν υπό διαδικασία κήρυξης σε πτώχευση ή έκδοσης απόφασης αναγκαστικής εκκαθάρισης ή αναγκαστικής διαχείρισης ή πτωχευτικού συμβιβασμού ή υπό άλλη ανάλογη διαδικασία.
3. **Πιστοποιητικά όλων των οργανισμών κοινωνικής ασφάλισης** (ασφαλιστικές ενημερότητες) τόσο για τους ίδιους τους εργοδότες όσο και για όλο το απασχολούμενο σε αυτούς προσωπικό, από τα οποία να προκύπτουν ότι είναι ενήμεροι ως προς τις υποχρεώσεις τους που αφορούν την καταβολή των εισφορών κοινωνικής ασφάλισης σε αυτούς τους οργανισμούς.

* Οι ομόρρυθμες εταιρείες (Ο.Ε.) θα προσκομίσουν πιστοποιητικά όλων των οργανισμών κοινωνικής ασφάλισης τόσο για όλα τα μέλη τους όσο και για όλο το απασχολούμενο σε αυτές προσωπικό
* Οι ετερόρρυθμες εταιρείες (Ε.Ε.) θα προσκομίσουν πιστοποιητικά όλων των οργανισμών κοινωνικής ασφάλισης μόνο για τα ομόρρυθμα μέλη τους και για όλο το απασχολούμενο σε αυτές προσωπικό.
* Οι εταιρείες περιορισμένης ευθύνης (Ε.Π.Ε.) και οι ιδιωτικές κεφαλαιουχικούς εταιρείες (Ι.Κ.Ε) θα προσκομίσουν πιστοποιητικά όλων των οργανισμών κοινωνικής ασφάλισης των διαχειριστών τους και για όλο το απασχολούμενο σε αυτές προσωπικό.
* Οι ανώνυμες εταιρείες (Α.Ε.) θα προσκομίσουν πιστοποιητικά όλων των οργανισμών κοινωνικής ασφάλισης για όλο το απασχολούμενο σε αυτές προσωπικό. Επιπλέον θα προσκομίσουν τα αντίστοιχα πιστοποιητικά για τα μέλη των Διοικητικών Συμβουλίων τους, που έχουν οποιαδήποτε σχέση εργασίας με την εταιρεία.

1. **Πιστοποιητικό που εκδίδεται από αρμόδια** κατά περίπτωση αρχή, από το οποίο να προκύπτει ότι είναι ενήμεροι ως προς τις φορολογικές τους υποχρεώσεις **(φορολογική ενημερότητα).**
2. **Πιστοποιητικό του βιοτεχνικού ή βιομηχανικού επιμελητηρίου** ή βεβαίωση αρμόδιας διοικητικής αρχής για το ειδικό τους επάγγελμα, που θα έχει εκδοθεί το πολύ τριάντα εργάσιμες ημέρες πριν από την ημερομηνία καταληκτικής υποβολής προσφορών του διαγωνισμού.
3. **Πιστοποιητικό από τη Διεύθυνση Προγραμματισμού** και Συντονισμού της Επιθεώρησης Εργασιακών Σχέσεων (Σ.Ε.Π.Ε.), έκδοσης τουλάχιστον του τελευταίου τριμήνου πριν από την υποβολή του, από το οποίο να προκύπτουν οι πράξεις επιβολής προστίμου που έχουν εκδοθεί σε βάρος του οικονομικού φορέα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής προσφοράς ή αίτησης συμμετοχής. Μέχρι να καταστεί εφικτή η έκδοση του πιστοποιητικού που προβλέπεται στην περίπτωση γ΄ της παραγράφου 2 του άρθρου 80 του Ν. 4412/16, αυτό αντικαθίσταται από υπεύθυνη δήλωση (με ημερομηνία σύνταξης μεταγενέστερη της ημερομηνίας πρόσκλησης υποβολής των δικαιολογητικών) οικονομικού φορέα, χωρίς να απαιτείται επίσημη δήλωση του ΣΕΠΕ σχετικά με την έκδοση του πιστοποιητικού.

Σε περίπτωση εγκατάστασής του στην αλλοδαπή, τα δικαιολογητικά των παραπάνω εδαφίων εκδίδονται με βάση την ισχύουσα νομοθεσία της χώρας που είναι εγκατεστημένοι, από την οποία και εκδίδεται το σχετικό πιστοποιητικό.

Τα δικαιολογητικά προσκομίζονται σε σφραγισμένο φάκελο, ο οποίος παραδίδεται εμπρόθεσμα στην Επιτροπή διαγωνισμού.

Τα έγγραφα του παρόντος υποβάλλονται, σύμφωνα με τις διατάξεις του ν. 4250/2014 (Α΄ 94). Ειδικά τα αποδεικτικά τα οποία αποτελούν ιδιωτικά έγγραφα, μπορεί να γίνονται αποδεκτά και σε απλή φωτοτυπία, εφόσον συνυποβάλλεται υπεύθυνη δήλωση στην οποία βεβαιώνεται η ακρίβειά τους.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υπoβλήθηκαν και ο προσωρινός ανάδοχος υποβάλλει εντός δέκα (10) ημερών αίτημα προς την επιτροπή του διαγωνισμού για την παράταση της προθεσμίας υποβολής, το οποίο συνοδεύεται με αποδεικτικά έγγραφα από τα οποία να αποδεικνύεται ότι έχει αιτηθεί τη χορήγηση των δικαιολογητικών, η αναθέτουσα αρχή παρατείνει την προθεσμία υποβολής των δικαιολογητικών για όσο χρόνο απαιτηθεί για τη χορήγηση των δικαιολογητικών από τις αρμόδιες αρχές. Το παρόν εφαρμόζεται αναλόγως και στις περιπτώσεις που η αναθέτουσα αρχή ζητήσει την προσκόμιση των δικαιολογητικών κατά τη διαδικασία αξιολόγησης των προσφορών και πριν το στάδιο κατακύρωσης, κατ’ εφαρμογή της διάταξης του άρθρου 79 παράγραφος 5 εδάφιο α΄ του ν. 4412/2016, τηρουμένων των αρχών της ίσης μεταχείρισης και της διαφάνειας.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υποβλήθηκαν ή κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν είναι ψευδή ή ανακριβή ή δεν προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής, απορρίπτεται η προσφορά του προσωρινού αναδόχου και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά βάσει τιμής, χωρίς να λαμβάνεται υπόψη η προσφορά του προσφέροντος που απορρίφθηκε. Αν κανένας από τους προσφέροντες δεν υπέβαλε αληθή ή ακριβή δήλωση η διαδικασία ανάθεσης ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή και τη διαβίβαση του φακέλου στο Διοικητικό Συμβούλιο για τη λήψη απόφασης είτε κατακύρωσης της σύμβασης, είτε για τη ματαίωση της διαδικασίας Όσοι υπέβαλαν παραδεκτές προσφορές λαμβάνουν γνώση των παραπάνω δικαιολογητικών που κατατέθηκαν.

Προσφορές που παρουσιάζουν, κατά την κρίση της Επιτροπής διαγωνισμού , ουσιώδεις αποκλίσεις από τους όρους της διακήρυξης και τις τεχνικές προδιαγραφές απορρίπτονται ως απαράδεκτες.

Σε κάθε περίπτωση για την κατακύρωση αποφασίζει το Διοικητικό Συμβούλιο της ΔΕΥΑ Πάτρας και η σχετική απόφαση υποβάλλεται στο Συντονιστή Αποκεντρωμένης Διοίκησης για έλεγχο νομιμότητας. Η απόφαση για την κατακύρωση του διαγωνισμού μπορεί να ληφθεί και μετά την πάροδο ισχύος των προσφορών και η σύμβαση να καταρτιστεί έγκυρα, εάν συμφωνεί και ο μειοδότης.

**ΑΡΘΡΟ 16**

**Κρίση αποτελέσματος διαγωνισμού**

1. Η Επιτροπή διαγωνισμού με γνωμοδότησή της προς το Διοικητικό Συμβούλιο που αποφασίζει σχετικά, μπορεί να προτείνει την κατακύρωση της σύμβασης για ολόκληρη την ποσότητα ή μέρος αυτή ως εξής:

* Ποσοστό μέχρι και 50% στην περίπτωση μικρότερης ποσότητας
* Ποσοστό μέχρι και 30% στην περίπτωση της μεγαλύτερης ποσότητας με την προϋπόθεση ότι δεν θα υπερβαίνει συνολικά το ποσό της προϋπολογιζόμενης δαπάνης άνευ Φ.Π.Α.

1. Τη ματαίωση του αποτελέσματος και επανάληψη με τροποποίηση ή μη των όρων και των τεχνικών προδιαγραφών.
2. Τη διενέργεια κλήρωσης μεταξύ ισότιμων προσφορών.

**ΑΡΘΡΟ 17**

**Ανακοίνωση κατακύρωσης και υπογραφή σύμβασης**

1. Η απόφαση κατακύρωσης δεν παράγει τα έννομα αποτελέσματά της, εφόσον η ΔΕΥΑ Πάτρας δεν την κοινοποιήσει σε όλους τους προσφέροντες που δεν έχουν αποκλειστεί οριστικά.
2. Η ΔΕΥΑ Πάτρας προσκαλεί τον ανάδοχο να προσέλθει για την υπογραφή του συμφωνητικού, εντός δέκα (10) ημερών από την κοινοποίηση σχετικής έγγραφης ειδικής πρόσκλησης.
3. Η υπογραφή του συμφωνητικού έχει αποδεικτικό χαρακτήρα. Εάν ο ανάδοχος δεν προσέλθει να υπογράψει το συμφωνητικό, μέσα στην προθεσμία που ορίζεται στην ειδική πρόκληση, κηρύσσεται έκπτωτος και ακολουθείται η διαδικασία του άρθρου 103 του ν. 4412/2016 για τον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται.

**ΑΡΘΡΟ 18**

**Παραλαβή του αντικειμένου της σύμβασης**

1. Ο χρόνος παράδοσης της παροχής υπηρεσιών ορίζεται σε δώδεκα (12) μήνες από την ημερομηνία ανάρτησης της σύμβασης στο ΚΗΜΔΗΣ ή και περισσότερο εφόσον γίνει χρήση της δυνατότητας αύξησης των ποσοτήτων της μελέτης ή και παραταθεί ως ανωτέρω.
2. Ο ανάδοχος υποχρεούται να παρέχει την υπηρεσία μέσα στα χρονικά όρια και με τον τρόπο που ορίζει η σύμβαση.
3. H διαδικασία παραλαβής της υπηρεσίας θα γίνει από επιτροπή παραλαβής, σύμφωνα με όσα καθορίζονται στις διατάξεις των άρθρων 216-221 του Ν.4412/2016.
4. Κατά τη διαδικασία παραλαβής διενεργείται ο απαιτούμενος έλεγχος, σύμφωνα με τα οριζόμενα στη σύμβαση και στον Ν.4412/2016

**ΑΡΘΡΟ 19**

**Ποινικές ρήτρες**

Αν η υπηρεσία παρασχεθεί από υπαιτιότητα του αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που τυχόν χορηγήθηκε, μπορεί να επιβάλλονται εις βάρος του ποινικές ρήτρες, με αιτιολογημένη απόφαση του Διοικητικού Συμβουλίου. Ο ανάδοχος μπορεί κατά των αποφάσεων που επιβάλλουν σε βάρος του κυρώσεις κατ’ εφαρμογή των άρθρων 203, 206, 208, 207, 213, 218, 219 και 220 του ν. 4412/2016, καθώς και κατ’ εφαρμογή των συμβατικών όρων να ασκήσει προσφυγή για λόγους νομιμότητας και ουσίας ενώπιον της αναθέτουσας αρχής μέσα σε ανατρεπτική προθεσμία (30) ημερών από την ημερομηνία της κοινοποίησης ή της πλήρους γνώσης της σχετικής απόφασης.

Η εμπρόθεσμη άσκηση της προσφυγής αναστέλλει τις επιβαλλόμενες κυρώσεις. Επί της προσφυγής αποφασίζει το αρμοδίως αποφαινόμενο όργανο, ύστερα από γνωμοδότηση του προβλεπόμενου στις περιπτώσεις β΄ και δ΄ της παραγράφου 11 του άρθρου 221 οργάνου, εντός προθεσμίας τριάντα (30) ημερών από την άσκησή της, άλλως θεωρείται ως σιωπηρώς απορριφθείσα. Κατά της απόφασης αυτής δεν χωρεί η άσκηση άλλης οποιασδήποτε φύσης διοικητικής προσφυγής. Αν κατά της απόφασης που επιβάλλει κυρώσεις δεν ασκηθεί εμπρόθεσμα η προσφυγή ή αν απορριφθεί αυτή από το αποφαινόμενο αρμοδίως όργανο, η απόφαση καθίσταται οριστική. Αν ασκηθεί εμπρόθεσμα προσφυγή, αναστέλλονται οι συνέπειες της απόφασης μέχρι αυτή να οριστικοποιηθεί.

**ΑΡΘΡΟ 20**

**Τρόπος Πληρωμής**

Η πληρωμή της αξίας της υπηρεσίας θα γίνεται τμηματικά, για όλη τη διάρκεια της σύμβασης και εντός δύο μηνών μετά την παραλαβή τους από την αρμόδια επιτροπή ,την έκδοση σχετικού τιμολογίου και την προσκόμιση των λοιπών δικαιολογητικών που ορίζει ο νόμος.

**ΑΡΘΡΟ 21**

**Δημοσίευση**

Οι ενδιαφερόμενοι μπορούν να λάβουν γνώση της διακήρυξης τις εργάσιμες ημέρες και ώρες στην ΔΕΥΑ Πάτρας και ηλεκτρονικά στο δικτυακό τόπο της ΔΕΥΑΠ στη διεύθυνση: [**www.deyap.gr**](http://www.deyap.gr) και στην διαδικτυακή πύλη [**www.promitheus.gov.gr**](http://www.promitheus.gov.gr) στο ΚΗΜΔΗΣ.

Η διακήρυξη θα καταχωρηθεί στο Κ.Η.Μ.ΔΗ.Σ., δέκα τουλάχιστον ημέρες πριν από την καταληκτική ημερομηνία υποβολής προσφορών και θα δημοσιευθεί μία φορά:

* σε μία ημερήσια ή εβδομαδιαία τοπική εφημερίδα

Για ότι δεν προβλέφθηκε ισχύουν οι σχετικές διατάξεις του Ν. 4412/2016 όπως τροποποιήθηκε και ισχύει , του Ν. 1069/1980 όπως τροποποιήθηκε και ισχύει και του Ν. 3463/2006 όπως τροποποιήθηκε και ισχύει.

**Ο ΠΡΟΕΔΡΟΣ ΤΟΥ ΔΣ ΤΗΣ ΔΕΥΑΠ**

**ΑΝΔΡΕΑΣ ΠΑΠΑΝΙΚΗΤΑΣ**

Ο ΣΥΝΤΑΞΑΣ

ΔΙΝΙΑΣ ΠΑΝΑΓΙΩΤΗΣ

ΠΑΤΡΑ 07/05/2019

ΑΡ. ΠΡΩΤ.: 9196Α

**ΟΙΚΟΝΟΜΙΚΗ ΔΙΕΥΘΥΝΣΗ**

**ΤΜΗΜΑ ΠΡΟΜΗΘΕΙΩΝ ΔΙΑΧΕΙΡΙΣΗΣ**

**ΥΛΙΚΩΝ ΚΑΙ ΑΠΟΘΗΚΗΣ**

**ΑΡΜ: ΠΑΝΑΓΙΩΤΗΣ ΔΙΝΙΑΣ**

ΠΕΡΙΛΗΨΗ ΔΙΑΚΗΡΥΞΗΣ ΣΥΝΟΠΤΙΚΟΥ

ΔΙΑΓΩΝΙΣΜΟΥ ΓΙΑ ΤΗΝ ΠΡΟΜΗΘΕΙΑ

ΥΠΗΡΕΣΙΩΝ ΣΥΝΤΗΡΗΣΗΣ Η/Μ ΕΓΚΑΤΑΣΤΑΣΕΩΝ

ΜΕ ΧΡΗΣΗ ΑΝΥΨΩΤΙΚΩΝ ΜΗΧΑΝΗΜΑΤΩΝ

**ΑΡ. ΔΙΑΚ. 10/19**

**Ο ΠΡΟΕΔΡΟΣ ΤΗΣ ΔΕΥΑ ΠΑΤΡΑΣ**

Προκηρύσσει συνοπτικό διαγωνισμό με κριτήριο κατακύρωσης την πλέον συμφέρουσα από οικονομική άποψη προσφορά, μόνο βάσει της τιμής για την προμήθεια υπηρεσιών συντήρησης Η/Μ εγκαταστάσεων με χρήση ανυψωτικών μηχανημάτων, συνολικής προϋπολογισθείσας δαπάνης **59.975,00€** πλέον ΦΠΑ 24% **14.394,00 €** συνολικού ποσού **74.369,00€**.

Ο διαγωνισμός θα διενεργηθεί στα Γραφεία της ΔΕΥΑΠ (Ακτή Δυμαίων 48 1ος όροφος ) την **Δευτέρα 20 Μαΐου 2019**.

Ώρα έναρξης του διαγωνισμού **11:00 π.μ.**

Ώρα λήξης παραλαβής προσφορών **11:30 π.μ.**

Εγγύηση συμμετοχής στο διαγωνισμό δεν απαιτείται.

Ο διαγωνισμός δημοσιοποιείται ηλεκτρονικά με την ανάρτηση της διακήρυξης στη διαδικτυακή πύλη [www.promitheus.gov.gr](http://www.promitheus.gov.gr) στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ). Το πλήρες κείμενο της διακήρυξης με τα συνημμένα μέρη (σε ηλεκτρονική μορφή) διατίθεται επίσης και στο διαδίκτυο στην ηλεκτρονική διεύθυνση www.deyap.gr

Περισσότερες πληροφορίες για τους όρους συμμετοχής στο διαγωνισμό οι ενδιαφερόμενοι μπορούν να απευθύνονται στο Γραφείο Προμηθειών της ΔΕΥΑΠ (Ακτή Δυμαίων 48 -1ος όροφος) τηλ.2610/366-231 Δίνιας Παναγιώτης τις εργάσιμες ημέρες και ώρες (7:30 π.μ-14:00μ.μ)

**Ο ΠΡΟΕΔΡΟΣ ΤΟΥ Δ.Σ.**

**ΑΝΔΡΕΑΣ Κ. ΠΑΠΑΝΙΚΗΤΑΣ**

|  |  |
| --- | --- |
| **Μελέτη HΜ.2.19**  **:** | **« Προμήθειας Υπηρεσιών Συντήρησης Η/Μ Εγκαταστάσεων με Χρήση Ανυψωτικών Μηχανημάτων »** |
| Αναθέτουσα Αρχή / Φορέας : | C:\Users\Fotis\AppData\Local\Microsoft\Windows\Temporary Internet Files\Content.Word\66.png |
| Διευθύνουσα Υπηρεσία : | Δ/νση Ύδρευσης / Τμήμα Ηλ/Μηχ Εγκαταστάσεων |
| Προϋπολογισμός : | 59.975,00 € |
| Δαπάνη Φ.Π.Α. : | 14.394,00 € |
| Συνολική Δαπάνη : | 74.369,00 € |
| Τίτλος Προμήθειας : | Συντήρηση Η/Μ Εγκαταστάσεων με Χρήση Ανυψωτικών Μηχανημάτων |
| Είδος Διαδικασίας : | Συνοπτικός διαγωνισμός αρ..../2019 με κριτήριο την πλέον συμφέρουσα από οικονομικής άποψης προσφορά βάσει τιμής |
| Πηγή Χρηματοδότησης : | Ίδιοι Πόροι. Η δαπάνη βαρύνει τον  Κ.Α 62.07.002.833 του προϋπολογισμού της ΔΕΥΑΠ |
| Χρόνος Υλοποίησης Προμήθειας : | Ένα έτος από την υπογραφή της σύμβασης |
| Ημερομηνία Διακήρυξης : | …/…/ |
| Ημερομηνία Διαγωνισμού : | …/…/ έως και την ...:00 π.μ |
| Τόπος Κατάθεσης Προσφορών : | ΔΕΥΑ Πάτρας, Ακτή Δυμαίων 48, 26333 Πάτρα |
| Κωδ. Δημόσιας Σύμβασης (CPV) : | 76431200-5 |
|  |  |

**. ΠΕΡΙΕΧΟΜΕΝΑ .**

Α. Τεχνική Έκθεση

Β. Τεχνικές Προδιαγραφές

Γ. Τιμολόγιο - Προϋπολογισμός

Δ. Συγγραφή Υποχρεώσεων

Ε. Παραρτήματα

**ΤΜΗΜΑ Η/Μ ΕΓΚΑΤΑΣΤΑΣΕΩΝ**

**Πάτρα, Μάρτιος 2019**

***Α. ΤΕΧΝΙΚΗ ΕΚΘΕΣΗ***

Η παρούσα μελέτη αφορά την προμήθεια υπηρεσιών «Συντήρησης Η/Μ Εγκαταστάσεων με Χρήση Ανυψωτικών Μηχανημάτων» για την κάλυψη των αναγκών της Δ.Ε.Υ.Α.Πάτρας. Σκοπός της προμηθείας είναι η εξασφάλιση της εύρυθμης επιχειρησιακής λειτουργίας της ΔΕΥΑΠ μέσω της άμεσης δυνατότητας χρήσης των κατάλληλων οχημάτων και μηχανικών μέσων (γερανοφόρων φορτηγών, ανυψωτικών μηχανημάτων, και γερανών), προκειμένου να καλύψει υπηρεσιακές ανάγκες στην εκτέλεση εξειδικευμένων εργασιών, απαραίτητων για τη σωστή συντήρηση, επισκευή και λειτουργία των γεωτρήσεων/αντλιοστασίων και των εν γένει ηλεκτρομηχανολογικών εγκαταστάσεων, για τα έργα αυτεπιστασίας το έτος 2019.

Οι Ηλ/Μχ εγκαταστάσεις της ΔΕΥΑΠ περιλαμβάνουν αντλητικά συγκροτήματα που χωρίζονται σε αυτά που εξάγουν νερό από γεωτρήσεις εντός του εδάφους και σε αυτά που προωθούν επιφανειακά το νερό σε δεξαμενές ή στο δίκτυο. Κάθε βλάβη σε αντλητικό συγκρότημα σημαίνει ότι αποκόπτεται η τροφοδότηση νερού στις περισσότερες Τοπικές Κοινότητες και οικισμούς του Δήμου και έτσι, η επισκευή της βλάβης κρίνεται κατεπείγουσα σχεδόν σε όλες τις περιπτώσεις.

Η παρούσα μελέτη, για την χρήση των ανυψωτικών μηχανημάτων–οχημάτων και των εργασιών που θα απαιτηθούν κάθε φορά για την συντήρηση και αποκατάσταση βλαβών στις εγκαταστάσεις του φορέα, αφορά :

* Την ανέλκυση ή καθέλκυση αντλητικών συγκροτημάτων (πομώνες, υποβρύχια διαμέτρου 4~10 ιντσών) μετά των σωληνώσεων-καλωδίων τους (διαμέτρου 3~6 ιντσών) από γεωτρήσεις (διαμέτρου 8~12 ιντσών) ή δεξαμενές.
* Την ανέλκυση, καθέλκυση, ανύψωση, μεταφορά, κλπ, αντλητικών συγκροτημάτων και εξαρτημάτων από αντλιοστάσια ύδρευσης και αποχέτευσης .
* Την ανύψωση, μεταφορά και τοποθέτηση βαρέως εξοπλισμού, αντλητικών συγκροτημάτων, σωληνώσεων κλπ, από και προς τις εγκαταστάσεις της ΔΕΥΑΠ.
* Το ξεφόρτωμα, μεταφορά και τοποθέτηση παλετών και βαρέως εξοπλισμού από φορτηγά, στις εγκαταστάσεις της ΔΕΥΑΠ.
* Την ανύψωση ή καταβίβαση προσωπικού με καλάθι για την εκτέλεση εργασιών.

Η προμήθεια θα γίνει με συνοπτικό διαγωνισμό με σφραγισμένες προσφορές και κριτήριο κατακύρωσης την πλέον συμφέρουσα από οικονομικής άποψης προσφορά βάσει τιμής, ενώ η παράδοση των υπηρεσιών θα γίνεται επί τόπου στις εγκαταστάσεις του φορέα.

###### Ο συνολικός προϋπολογισμός ανέρχεται σε 74.369,00€ µε Φ.Π.Α 24%, και το σύνολο της προμήθειας θα καλυφθεί από ιδίους πόρους της Δ.Ε.Υ.Α.Πάτρας εγγεγραμμένο στον ΚΑ. 62.07.002.833 για το έτος 2019.

***Β. ΤΕΧΝΙΚΕΣ ΠΡΟΔΙΑΓΡΑΦΕΣ***

**1. ΑΝΤΙΚΕΙΜΕΝΟ**

Η «Συντήρηση Η/Μ Εγκαταστάσεων με Χρήση Ανυψωτικών Μηχανημάτων» αφορά στις απαραίτητες ηλεκτρομηχανολογικές εργασίες που πρέπει να πραγματοποιηθούν, έτσι ώστε οι γεωτρήσεις αρμοδιότητας Δ.Ε.Υ.Α.Πάτρας να βρίσκονται σε καλή κατάσταση λειτουργίας. Κυρίως πρόκειται για εργασίες συντήρησης και επισκευής των αντλητικών συγκροτημάτων που χρήζουν επέμβασης λόγω δυσλειτουργίας ή βλάβης.

Τα αντλιοστάσια της ΔΕΥΑΠ αποτελούνται από αντλητικά συγκροτήματα εντός γεωτρήσεων ή εντός δεξαμενών/οικίσκων. Για το λόγο αυτό σε περιπτώσεις όπου η τοποθέτηση των υλικών θα γίνει σε υδρογεώτρηση (σε βάθη από 80μ. έως και άνω των 260μ.) απαιτείται κατάλληλος γερανός που να έχει την ικανότητα να μεταφέρει και ανελκύσει ή καθελκύσει εντός της γεώτρησης το αντλητικό και τον εξοπλισμό-υλικά. Αντίστοιχα, στις περιπτώσεις όπου η τοποθέτηση των υλικών θα γίνει εντός δεξαμενών/οικίσκων (σε βάθη από 0μ. έως 15μ.) απαιτείται κατάλληλο γερανοφόρο όχημα που να έχει την ικανότητα να μεταφέρει και ανυψώσει-καταβιβάσει το αντλητικό ή/και εξοπλισμό-υλικά. Έτσι, η παρούσα μελέτη αφορά την παροχή των απαραίτητων υπηρεσιών για :

* Εργασίες ανυψωτικών μηχανημάτων για την ανέλκυση και την καθέλκυση υποβρύχιων αντλιών από υδρογεωτρήσεις ύδρευσης και την μεταφορά αντλητικού-υλικών που αντικαταστάθηκαν από και προς τις αποθήκες ΔΕΥΑΠ.
* Εργασίες ανυψωτικών μηχανημάτων για την ενδεχόμενη ανύψωση-καταβίβαση-αιώρηση-μεταφορά-τοποθέτηση βαρέως εξοπλισμού, αντλητικών συγκροτημάτων, σωληνώσεων, κλπ.

Επίσης πολύ σημαντικό ρόλο για την «Συντήρηση Η/Μ Εγκαταστάσεων με Χρήση Ανυψωτικών Μηχανημάτων» έχει και ο χρόνος επέμβασης και αποκατάστασης της ζημίας, χρόνος ο οποίος λόγω της αναγκαιότητας λειτουργίας των αντλιοστασίων για την συνεχόμενη προμήθεια νερού για ανάγκες ύδρευσης κρίνεται άκρως σημαντικός.

Στην παρούσα μελέτη έχουν προβλεφθεί και περιληφθεί τόσο οι εργασίες που απαιτούνται για την εκτέλεση των εργασιών, όσο και αυτών που ενδέχεται να χρησιμοποιηθούν για την αποκατάσταση των βλαβών. Οι εργασίες αυτές έχουν κατηγοριοποιηθεί σε δυο ομάδες, αυτές που αφορούν την χρήση οχημάτων και προσωπικού αμιγώς για την συντήρηση γεωτρήσεων και αυτές που αφορούν γενικότερες εργασίες ανύψωσης-μεταφοράς.

**2. ΟΙΚΟΝΟΜΙΚΗ ΠΡΟΣΦΟΡΑ**

Η οικονομική προσφορά θα υποβληθεί αναλυτικά, ξεχωριστα για κάθε ομάδα μηχανημάτων-εργασιών ἠ συνολικα, πλήρους, όπως αναφέρονται στον Προϋπολογισμό και ζητούνται από τις Τεχνικές Προδιαγραφές.

**3. ΤΕΧΝΙΚΗ ΠΡΟΣΦΟΡΑ**

Η τεχνική προσφορά θα πρέπει, *επί ποινή αποκλεισμού*, να περιλαμβάνει τα εξής :

* Περιγραφή των προσφερόμενων υπηρεσιών, καθώς επίσης επισύναψη στοιχείων των ανυψωτικών μηχανημάτων (τύπος-περιγραφή–χαρακτηριστικά) και το προσωπικό (ειδικότητα-προϋπηρεσία) που πρόκειται και δεσμεύεται να διαθέσει ο διαγωνιζόμενος για την εξυπηρέτηση των αναγκών της ΔΕΥΑΠ, όπως αυτά ορίζονται στους Όρους της Μελέτης (πχ. αποδεικτικά Μηχανημάτων, Εξοπλισμού, Αδειών, κλπ).
* Υπεύθυνη δήλωση περί διαθεσιμότητας των υπηρεσιών, όπως αυτή ορίζεται στην Όρους της Μελέτης (πχ. χρόνοι ανταπόκρισης ανάδοχου και ολοκλήρωσης εργασιών, κλπ), καθώς και ότι αυτές θα παρασχεθούν σύμφωνα με τους κανόνες της τέχνης και της επιστήμης.
* Υπεύθυνη δήλωση για την ασφάλεια και λειτουργία, όπως αυτά ορίζονται στους Όρους της Μελέτης (πχ. μέτρα ασφάλειας, άδειες μηχανημάτων, ασφάλιση προσωπικού, κλπ).
* Υπεύθυνη δήλωση ότι έλαβε γνώση και δέχεται τους Όρους της Διακήρυξης.

**4. ΤΕΧΝΙΚΗ ΠΕΡΙΓΡΑΦΗ**

**4.1 Γενικές Απαιτήσεις**

* Η «Υπηρεσίες Συντήρησης Η/Μ Εγκαταστάσεων» κυρίως αφορούν την χρήση επαγγελματικών ανυψωτικών μηχανημάτων και οχημάτων και του απαραίτητου εξοπλισμού και εργασιών για την ανύψωση, καταβίβαση και μεταφορά εξοπλισμού τα οποία χρήζουν επισκευής ή αντικατάστασης. Οι προσφερόμενες Υπηρεσίες διαιρούνται σε δυο (2) ανεξάρτητα τμήματα-ομάδες. Ο Διαγωνιζόμενος δύναται να δώσει προσφορά για ένα ή και περισσότερα τμήματα.
* Ο Προμηθευτής θα είναι πλήρως υπεύθυνος για την ασφάλεια του προσωπικού του αλλά και κατά παντός τρίτου, καθώς επίσης και για τη χρήση των μέσων ατομικής τους προστασίας, και την σήμανση ασφαλείας του χώρου εργασίας.
* Οι χειριστές των μηχανημάτων και το εργατοτεχνικό προσωπικό θα καλύπτονται από τα σύμφωνα με το νόμο οριζόμενα, τόσο για την ασφάλιση όσο και για τις απαιτούμενες άδειες άσκησης επαγγέλματος.
* Η Υπηρεσία έχει το δικαίωμα να ζητήσει την αντικατάσταση οποιουδήποτε μηχανήματος που παρουσιάζει αδικαιολόγητες μηχανικές βλάβες με άλλο, καθώς επίσης αντικατάσταση προσωπικού του συνεργείου που δεν έχει τις απαιτούμενες άδειες ή δεξιότητες για την εκτέλεση των εργασιών.
* Ο Προμηθευτής των παραπάνω υπηρεσιών θα είναι πλήρως υπεύθυνος για ζημιές που τυχόν προκληθούν σε εγκαταστάσεις της ΔΕΥΑΠ ή τρίτων κατά την εκτέλεση των εκμισθωμένων υπηρεσιών.
* Κατά βούληση της η Επιχείρηση μπορεί να χρησιμοποιήσει τον ανάδοχο που θα προκύψει από τον διαγωνισμό και για τα ενδεχόμενα έργα αυτεπιστασίας που εκτελεί με τα συνεργεία της.
* Οι ποσότητες που αναφέρονται στον προϋπολογισμό είναι ενδεικτικές. Η ΔΕΥΑΠ μπορεί να διαφοροποιήσει, κατά την βούλησή της, τις ποσότητες του προϋπολογισμού σύμφωνα με τις ανάγκες της χωρίς να υπάρξει υπέρβαση του προϋπολογισμού.
* Ο ανάδοχος δεν δικαιούται αποζημίωση αν στο συμβατικό χρόνο δεν εκτελέσει υπηρεσίες αντίστοιχες των ποσοτήτων που αναγράφονται στον προϋπολογισμό προσφοράς.
* Ο ανάδοχος είναι υποχρεωμένος με τις ίδιες τιμές να εκτελέσει οποιεσδήποτε επί πλέον από τις προϋπολογιζόμενες εργασίες απαιτηθούν κατά την διάρκεια της σύμβασης.
* Τα υλικά και οι υπηρεσίες θεωρούνται ότι παραδίδονται και εκτελούνται επί τόπου των έργων.
* Τα άχρηστα υλικά θα παραδίδονται σε χώρο που θα υποδείξει η ΔΕΥΑΠ.

**4.2 Τεχνικές προδιαγραφές για εργασίες γεωτρήσεων**

Το Τμήμα Η/Μ Εγκαταστάσεων της ΔΕΥΑΠ στα πλαίσια βλάβης σε υδρογεώτρηση, ενημερώνει τον ανάδοχο ότι έχει κριθεί απαραίτητη η ανέλκυση/καθέλκυση αντλητικού συγκροτήματος από την γεώτρηση και ο ανάδοχος μεριμνά για:

* Την προσκόμιση κατάλληλου ανυψωτικού μηχανήματος
* Την διάθεση όλου του βοηθητικού εξοπλισμού
* Την διάθεση ειδικευμένου προσωπικού για την παραπάνω εργασία.

Από την ΔΕΥΑΠ θα δίνονται πληροφορίες για τον χώρο, το βάθος τοποθέτησης, τη διάμετρο σωλήνωσης και ότι άλλο κρίνεται απαραίτητο ώστε ο προμηθευτής να αποφασίσει για τον τύπο γερανού και το προσωπικό του συνεργείου που θα χρησιμοποιήσει. Σε περίπτωση που χρειαστεί, τεχνικός του αναδόχου επισκέπτεται την εγκατάσταση, παρουσία μηχανικού της υπηρεσίας, προκειμένου να έχει άποψη και πληροφόρηση για την προσκόμιση κατάλληλου γερανοφόρου οχήματος και προσωπικού.

Ο ανάδοχος αναλαμβάνει όλες τις εργασίες που σχετίζονται με την ανέλκυση και την καθέλκυση του αντλητικού συγκροτήματος με χρήση γερανοφόρου οχήματος τύπου τηλεσκοπικού γερανού ή διάταξης μηχανικού/ηλεκτρικού παλάγκου, εξειδικευμένου εργατοτεχνικού προσωπικού και των κατάλληλων εργαλείων. Ο ελάχιστος αριθμός βασικού εξοπλισμού είναι ένα Γερανοφόρο-Φορτηγό Όχημα ή Μηχανική Διάταξη Ανύψωσης (παλάγκο), ενώ η ελάχιστη σύνθεση του προσωπικού είναι ένας Χειριστής-Οδηγός του ανυψωτικού μηχανήματος και ένας Εργάτης ειδικευμένος σε εργασίες γεωτρήσεων.

Σε κάθε περίπτωση οι προδιαγραφές των γερανών θα εκπληρούν το πρότυπο ANSI B30.5 ως προς το βάρος και την απόσταση του σημείου ανύψωσης. Ενδεικτικά, για σωλήνα κατάθλιψης γεώτρησης μικρότερη-ίση των 4΄΄, θα χρησιμοποιείται τηλεσκοπικός γερανός 10 τόνων, για σωλήνα κατάθλιψης γεώτρησης μεγαλύτερη των 4΄΄και μικρότερη-ίση των 6΄΄, θα χρησιμοποιείται τηλεσκοπικός γερανός 15 τόνων ενώ για σωλήνα κατάθλιψης γεώτρησης μεγαλύτερη των 6΄΄, θα χρησιμοποιείται τηλεσκοπικός γερανός 25 τόνων.

Ο ανάδοχος είναι υποχρεωμένος σε κάθε περίπτωση και οποιαδήποτε ημέρα και ώρα της ημέρας μετά την σχετική ενημέρωσή του να στέλνει αμέσως στον τόπο που θα ενταλθεί τα μηχανήματα, προσωπικό και εξοπλισμό. Στις αργίες και τις Κυριακές επίσης είναι υποχρεωμένος να προσέρχεται και διαθέτει τις υπηρεσίες που θα του ζητηθούν. Για την απασχόληση του Κυριακή και αργίες δεν δικαιούται πρόσθετη αποζημίωση.

Ο ανάδοχος θα είναι αποκλειστικά υπεύθυνος για την σωστή και σύμφωνα με τους κανόνες της τέχνης και της επιστήμης εγκατάσταση των αντλητικών βαθέων φρεάτων. Πριν από την εκτέλεση οποιασδήποτε εργασίας λαμβάνονται όλα τα μέτρα προστασίας (πχ διακοπή ρεύματος στον ηλεκτρικό πίνακα, αποσύνδεση ηλεκτροκινητήρα από ηλεκτρικό πίνακα, σωστή χωροθέτηση γερανοφόρου οχήματος για αποφυγή επαφής με εναέρια καλώδια, κλπ) με σκοπό την αποτροπή εργατικού ατυχήματος.

Λαμβάνεται πρόνοια για την σωστή χωροθέτηση και τοποθέτηση των καλωδίων και σωληνώσεων ώστε να μην δυσχεραίνεται η πορεία των εργασιών, να μην κινδυνεύουν οι εργαζόμενοι και να επιτρέπεται η εύκολη και ασφαλής επανατοποθέτησή τους.

Κατά την ανέλκυση υποβρυχίου αντλητικού συγκροτήματος λαμβάνονται όλα τα μέτρα για την αποτροπή τραυματισμού των καλωδίων του αντλητικού συγκροτήματος και του σωλήνα ή του αισθητηρίου μέτρησης στάθμης (εάν υπάρχει).

Όταν το αντλητικό συγκρότημα ανέλθει στην επιφάνεια και αποσυνδεθεί, καταγράφονται όλα τα στοιχεία του κινητήρα και του στροβίλου. Τα στοιχεία του αντλητικού συγκροτήματος καθώς και στοιχεία της γεώτρησης καταγράφονται σε ειδικό έντυπο Τεχνικό Δελτίο. Πραγματοποιείται μέτρηση της αντίστασης των τυλιγμάτων του κινητήρα και ελέγχεται η γενικότερη κατάσταση του συγκροτήματος.

Οι ηλεκτρολογικές εργασίες σύνδεσης καλωδίων ηλεκτροκινητήρα θα γίνονται από ειδικευμένο προσωπικό και ευθύνη του αναδόχου. Αφού διαπιστωθεί η ορθότητα των συνδέσεων με πολύμετρο, πραγματοποιείται η διαδικασία καθέλκυσης (επανατοποθέτησης) του αντλητικού συγκροτήματος. Μετά την ολοκλήρωση της τοποθέτησης του αντλητικού συγκροτήματος, πραγματοποιείται η επανασύνδεση του ηλεκτροκινητήρα στον ηλεκτρικό πίνακα με προσωπικό της ΔΕΥΑΠ. Αντίστοιχα, οι μηχανολογικές εργασίες αποσυναρμολόγησης αντλίας-κινητήρα θα γίνονται από προσωπικό και ευθύνη του αναδόχου, ενώ η συναρμολόγηση παρουσία προσωπικού της ΔΕΥΑΠ.

Το αντλητικό συγκρότημα τίθεται σε λειτουργία παρουσία προσωπικού της ΔΕΥΑΠ και μετρούνται οι παράμετροι λειτουργίας του. Τα μετρούμενα μεγέθη, τα στοιχεία του συγκροτήματος και οι πραγματοποιηθείσες εργασίες καταγράφονται σε ειδικό έντυπο Τεχνικό Δελτίο (Υπόδειγμα του Τεχνικού Δελτίου βρίσκεται στο Παράρτημα), το οποίο παραδίδεται στον αρμόδιο μηχανικό της υπηρεσίας.

Σε περίπτωση που διαπιστωθεί ότι η γεώτρηση δεν διαθέτει πιεζομετρικό σωλήνα ελέγχου της στάθμης του νερού, ο Ανάδοχος εγκαθιστά (μετά από συνεννόηση με την υπηρεσία) εύκαμπτο σωλήνα σε παράλληλη όδευση με την όδευση των ηλεκτρικών καλωδίων κατά μήκος των καταθλιπτικών σωλήνων της αντλίας. Η στερέωση του πιεζομετρικού σωλήνα στους καταθλιπτικούς αγωγούς της αντλίας γίνεται με παρόμοιο τρόπο με τον οποίο στερεώνονται τα καλώδια ισχύος. Ο σωλήνας αυτός είναι μονοκόμματος με αρχή την στάθμη τοποθέτησης της αντλίας και με κατάληξη 30-50 εκατοστών πάνω από την στάθμη του εδάφους. Η έξοδος του σωλήνα σφραγίζεται με ειδικό τεμάχιο τερματισμού και παραμένει κλειστή όταν δεν χρησιμοποιείται. Πριν την παράδοση της εργασίας ελέγχεται η δυνατότητα μέτρησης της στάθμης της γεώτρησης από το προσωπικό της ΔΕΥΑΠ.

Σε περίπτωση που τοποθετηθεί νέο αντλητικό συγκρότημα, καλώδια ηλεκτροδότησης κινητήρα, κλπ, αυτά προμηθεύονται-μεταφέρονται με ευθύνη της ΔΕΥΑΠ στο χώρο εγκατάστασης. Σε περίπτωση που από την εξαγωγή του αντλητικού συγκροτήματος προκύψουν άχρηστα υλικά ή υλικά που χρήζουν αντικατάστασης (πχ. διαβρωμένοι σωλήνες, φθαρμένα καλώδια, κλπ), καθώς και το αντλητικό συγκρότημα που αντικαταστάθηκε, τα υλικά αυτά μεταφέρονται την ίδια ημέρα με όχημα και ευθύνη του αναδόχου σε χώρο φύλαξης της ΔΕΥΑΠ.

**4.3 Τεχνικές προδιαγραφές για εργασίες ανύψωσης-καταβίβασης-μεταφοράς**

Το Τμήμα Η/Μ Εγκαταστάσεων της ΔΕΥΑΠ στα πλαίσια ελέγχου της λειτουργίας των αντλητικών συγκροτημάτων, ενημερώνει τον ανάδοχο ότι έχει κριθεί απαραίτητη η για άρση, καταβίβαση, τοποθέτηση, ανύψωση οποιονδήποτε αντικειμένων-εξαρτημάτων, εκφόρτωση αντλιών, μηχανημάτων, υδραυλικών και ηλεκτρολογικών εξαρτημάτων από και προς τοποθεσίες ενδιαφέροντος της ΔΕΥΑΠ, καθώς και κάθε άλλη συναφή εργασία σύμφωνα με τις ανάγκες της ΔΕΥΑΠ στην ευρύτερη περιοχή αρμοδιότητάς της, και ο ανάδοχος μεριμνά για:

* Την προσκόμιση κατάλληλου γερανοφόρου οχήματος-φορτηγού
* Την διάθεση όλου του βοηθητικού εξοπλισμού
* Την διάθεση ειδικευμένου προσωπικού για την παραπάνω εργασία.

Από την ΔΕΥΑΠ θα δίνονται πληροφορίες για τον χώρο, για ότι άλλο κρίνεται απαραίτητο ώστε ο προμηθευτής να αποφασίσει για τον τύπο γερανού και το προσωπικό του συνεργείου που θα χρησιμοποιήσει. Σε περίπτωση που χρειαστεί, τεχνικός του αναδόχου επισκέπτεται την εγκατάσταση, παρουσία μηχανικού της υπηρεσίας, προκειμένου να έχει άποψη και πληροφόρηση για την προσκόμιση κατάλληλου γερανοφόρου οχήματος και προσωπικού. Ο ελάχιστος αριθμός βασικού εξοπλισμού είναι ένα Γερανοφόρο-Φορτηγό Όχημα, ενώ η ελάχιστη σύνθεση του προσωπικού είναι ένας Χειριστής-Οδηγός του γερανοφόρου-φορτηγού οχήματος και κατά περίπτωση ένας Εργάτης Γενικών Καθηκόντων.

Ο ανάδοχος είναι υποχρεωμένος σε κάθε περίπτωση και οποιαδήποτε ημέρα και ώρα της ημέρας μετά την σχετική ενημέρωσή του να στέλνει αμέσως στον τόπο που θα ενταλθεί τα μηχανήματα, προσωπικό ή/και εξοπλισμό. Για την απασχόληση του Κυριακή και αργίες δεν δικαιούται πρόσθετη αποζημίωση.

Σε κάθε περίπτωση οι προδιαγραφές των γερανών θα εκπληρούν το πρότυπο ANSI B30.5 ως προς το βάρος και την απόσταση του σημείου ανύψωσης. Ενδεικτικά και όχι περιοριστικά, για εξοπλισμό έως 5000Kgr και μήκος τηλεσκοπικού βραχίονα (μπούμας) έως 15m θα χρησιμοποιείται γερανός 5 τόνων, για εξοπλισμό έως 25000Kgr και μήκος τηλεσκοπικό βραχίονα (μπούμας) έως 15m θα χρησιμοποιείται γερανός 25 τόνων, κοκ. Σε κάθε περίπτωση ο προμηθευτής είναι αποκλειστικά υπεύθυνος και έχει υποχρέωση να χρησιμοποιήσει τον κατάλληλο τύπο γερανοφόρου οχήματος ώστε να εκτελεστεί - πραγματοποιηθεί το σύνολο των εργασιών.

Η κατακόρυφη κίνηση των μηχανημάτων, όπου αυτή είναι απαραίτητη, θα επιτυγχάνεται υποχρεωτικά με χρήση βαρούλκου (Winch). Ο ανάδοχος θα παρέχει τα μέσα και το απαραίτητο εργατικό προσωπικό και θα είναι υπεύθυνος για την ασφαλή πρόσδεση και κίνηση των προς αιώρηση αντικειμένων.

Κατά την ανύψωση ή καθέλκυση προσωπικού θα πρέπει ο ειδικός μηχανισμός (καλάθι) προσωπικού να βρίσκεται στερεά συνδεδεμένο με τον βραχίονα του γερανού και όχι αιωρούμενο από αυτόν. Ο ανάδοχος είναι πλήρως υπεύθυνος κατά παντός κινδύνου έναντι του προσωπικού που βρίσκεται στο καλάθι και που μπορεί να προκύψει λόγω της κίνησης του καλαθιού.

Όλα Τβ α στοιχεία των εργασιών (ώρα, θέση, μηχανήματα, προσωπικό, παρατηρήσεις, κλπ) θα καταγράφονται σε ημερολόγιο που θα συμπληρώνεται από τον προμηθευτή και την επίβλεψη επί τόπου και αντίγραφό του θα επισυνάπτεται στο τιμολόγιο.

Η κατακόρυφη κίνηση των μηχανημάτων, όπου αυτή είναι απαραίτητη, θα επιτυγχάνεται υποχρεωτικά με χρήση βαρούλκου (winch). Ο ανάδοχος θα παρέχει τα μέσα και το απαραίτητο εργατικό προσωπικό και θα είναι υπεύθυνος για την ασφαλή πρόσδεση και κίνηση των προς αιώρηση και μεταφορά αντικειμένων.

Όλα τα στοιχεία των εργασιών (ώρα, θέση, μηχανήματα, προσωπικό, παρατηρήσεις, κλπ) θα καταγράφονται σε ημερολόγιο που θα συμπληρώνεται από τον προμηθευτή και την επίβλεψη επί τόπου και αντίγραφό του θα επισυνάπτεται στο τιμολόγιο

**4.3 Τεχνικές προδιαγραφές για εργασίες μεταφοράς**

Ο ανάδοχος αναλαμβάνει την φόρτωση, μεταφορά και εκφόρτωση αντλιών, μηχανημάτων, υδραυλικών και ηλεκτρολογικών εξαρτημάτων από και προς τοποθεσίες που ενδιαφέρουν την ΔΕΥΑΠ.

Η μεταφορά θα γίνεται με χρήση φορτηγού οχήματος μετά γερανού (παπαγαλάκι). Για φόρτωση και μεταφορά φορτίων έως 5000Kgr, θα χρησιμοποιείται φορτηγό 6 τόνων. Για φόρτωση και μεταφορά φορτίων έως 10000Kgr, θα χρησιμοποιείται φορτηγό 10 τόνων.

Ο ανάδοχος θα παρέχει εργατοτεχνικό προσωπικό καθώς και όλα τα υλικά πρόσδεσης που είναι απαραίτητα για την ασφαλή φόρτωση, μεταφορά και εκφόρτωση. Ο ανάδοχος είναι υπεύθυνος για την λήψη όλων των απαραίτητων μέτρων ασφαλείας κατά την φόρτωση, μεταφορά και εκφόρτωση.

Όλα τα στοιχεία των εργασιών (ώρα, θέση, μηχανήματα, προσωπικό, παρατηρήσεις, κλπ) θα καταγράφονται σε ημερολόγιο που θα συμπληρώνεται από τον προμηθευτή και την επίβλεψη επί τόπου και αντίγραφό του θα επισυνάπτεται στο τιμολόγιο.

**5. ΤΙΜΟΛΟΓΙΟ**

**5.1 Χρήση φορτηγού οχήματος με γερανό (παπαγαλάκι)**

Χρήση φορτηγού ανατρεπόμενου 3-6 τόνων, με γερανό επί φορτηγού (παπαγαλάκι) για ανύψωση φορτίου έως 5 τόνους (η ανύψωση του φορτίου μετράται σε απόσταση από τον άξονα του οχήματος 3μ.), ισχύος 140-200 ΗΡ, για άρση, καταβίβαση, τοποθέτηση, ανύψωση οποιονδήποτε αντικειμένων-εξαρτημάτων, εκφόρτωση αντλιών, μηχανημάτων, υδραυλικών και ηλεκτρολογικών εξαρτημάτων από και προς τοποθεσίες που ενδιαφέρουν την ΔΕΥΑΠ, κλπ καθώς και κάθε άλλη συναφή εργασία σύμφωνα με τις ανάγκες της ΔΕΥΑΠ στην ευρύτερη περιοχή αρμοδιότητάς της εντός των ορίων του Δήμου Πατρέων.

Ο ανάδοχος θα παρέχει εργατοτεχνικό προσωπικό καθώς και όλα τα υλικά πρόσδεσης που είναι απαραίτητα για την ασφαλή φόρτωση, μεταφορά και εκφόρτωση. Ο ανάδοχος είναι υπεύθυνος για την λήψη όλων των απαραίτητων μέτρων ασφαλείας κατά την φόρτωση, μεταφορά και εκφόρτωση.

Στην τιμή συμπεριλαμβάνονται όλες οι δαπάνες για την πλήρη και έντεχνη εκτέλεση της υπηρεσίας. Ενδεικτικά αλλά όχι περιοριστικά περιλαμβάνονται το ημερομίσθιο του οδηγού– χειριστή του μηχανήματος, το μίσθωμα του μηχανήματος, καύσιμα, λιπαντικά, ασφαλιστικές εισφορές και γενικώς όλα τα έξοδα έστω και αν ρητώς δεν αναφέρονται, ώστε να λειτουργεί το μηχάνημα σε άριστη κατάσταση.

Η επιμέτρηση θα γίνεται σε ώρες πραγματικής εργασίας φόρτωσης-εκφόρτωσης καθώς και πορείας από τη θέση αναχώρησης έως την θέση άφιξης, χωρίς άλλη αποζημίωση.

Τιμή ανά Ώρα

**5.01** Για φορτηγό με γερανό όχημα 6 τόνων

(Ολογράφως): Σαράντα, ευρώ

(Αριθμητικώς): 40,00 €

**5.2 Χρήση Γερανοφόρου οχήματος για εργασίες ανύψωσης-καταβίβασης**

Χρήση οχήματος, για να αφαιρεί και τοποθετεί επιφανειακά ή υποβρύχια αντλητικά συγκροτήματα, βάνες, και εξαρτήματα-υλικά στα αντλιοστάσια ύδρευσης – αποχέτευσης της ΔΕΥΑΠ στην ευρύτερη περιοχή αρμοδιότητάς της στον δήμο Πατρέων. Στην τιμή συμπεριλαμβάνονται όλες οι δαπάνες για την πλήρη και έντεχνη εκτέλεση της μίσθωσης. Ενδεικτικά αλλά όχι περιοριστικά περιλαμβάνονται το ημερομίσθιο του οδηγού– χειριστή του μηχανήματος, το μίσθωμα του μηχανήματος, καύσιμα, λιπαντικά, ασφαλιστικές εισφορές και γενικώς όλα τα έξοδα έστω και αν ρητώς δεν αναφέρονται, ώστε να λειτουργεί το μηχάνημα σε άριστη κατάσταση.

Η επιμέτρηση θα γίνεται σε ώρες πραγματικής εργασίας στο χώρο χωρίς άλλη αποζημίωση.

Τιμή ανά Ώρα

**5.02** Για γερανοφόρο όχημα 10 τόνων

(Ολογράφως): εβδομήντα, ευρώ

(Αριθμητικώς): 70,00 €

**5.03** Για γερανοφόρο όχημα 25 τόνων

(Ολογράφως): εκατόν δέκα, ευρώ

(Αριθμητικώς): 110,00 €

**5.3 Χρήση Γερανού για εργασίες γεωτρήσεων**

Χρήση γερανοφόρου ἠ μηχανικού βαρούλκου (παλάγκο) με εργατοτεχνικό προσωπικό, για την ανέλκυση και καθέλκυση αντλητικών συγκροτημάτων γεωτρήσεων ξηρού τύπου (πομώνες) ή αντλητικών συγκροτημάτων γεωτρήσεων υγρού τύπου (υποβρύχιων) στις υδρογεωτρήσεις άλλα και τις δεξαμενές στην περιοχή αρμοδιότητας της ΔΕΥΑΠ. Στην τιμή συμπεριλαμβάνονται όλες οι δαπάνες για την πλήρη και έντεχνη εκτέλεση της υπηρεσίας. Ενδεικτικά αλλά όχι περιοριστικά περιλαμβάνονται όλα τα έξοδα λειτουργίας του μηχανήματος σε αρίστη κατάσταση (χειριστής, τεχνίτης, εργάτες, λιπαντικά, καύσιμα,, κλπ οποιαδήποτε ώρα της ημέρας ή νύχτας και κατά τις αργίες και εορτές), η προετοιμασία και επαναφορά του χώρου (αφαίρεση και επανατοποθέτηση σκέπαστρου, περίφραξης, κλπ), η αποσύνδεση και επανασύνδεση του καλωδίου τροφοδοσίας, η μεταφορά των υλικών (σωληνώσεις, αντλητικό συγκρότημα κλπ) από και προς τον χώρο της γεώτρησης και στις εγκαταστάσεις της ΔΕΥΑΠ, η εξαγωγή και επανατοποθέτηση βοηθητικών σωληνώσεων για σταθμήμετρα καθώς και οποιονδήποτε σωληνώσεων κεφαλής μέχρι την σύνδεση με τον τροφοδοτούμενο αγωγό και γενικώς όλα τα έξοδα έστω και αν ρητώς δεν αναφέρονται, ώστε να λειτουργεί το μηχάνημα σε άριστη κατάσταση.

Η ΔΕΥΑΠ αναλαμβάνει να προμηθεύσει τα υλικά (αντλητικό συγκρότημα, τους σωλήνες κατάθλιψης, τους σωλήνες σταθμήμετρων, το καλώδιο τροφοδοσίας, μικροϋλικά στερέωσης, κλπ) καθώς επίσης και να εξασφαλίσει την πρόσβαση του γερανοφόρου οχήματος στο χώρο της γεώτρησης.

Ο ανάδοχος θα είναι αποκλειστικά υπεύθυνος για την σωστή και σύμφωνα με τους κανόνες της τέχνης και της επιστήμης εγκατάσταση των αντλητικών βαθέων φρεάτων και έχει υποχρέωση να χρησιμοποιήσει τον κατάλληλο τύπο ανυψωτικού μηχανήματος και προσωπικού ώστε να εκτελεστεί - πραγματοποιηθεί το σύνολο των εργασιών.

Ιδιαίτερη προσοχή πρέπει να δοθεί από τον ανάδοχο στις εγκαταστάσεις εκείνες όπου η γεώτρηση ή το αντλητικό συγκρότημα βρίσκεται εντος οικίσκου. Στις περιπτώσεις αυτές πρέπει αφενός να χρησιμοποιηθεί γερανός που έχει τη δυνατότητα ανύψωσης του φορτίου σε μεγαλύτερη απόσταση από το όχημα και αφετέρου να αποκατασταθεί πλήρως το άνοιγμα-καταπακτή οροφής.

Όλα τα στοιχεία των εργασιών (ώρα, θέση, μηχανήματα, προσωπικό, παρατηρήσεις, κλπ) θα καταγράφονται στο Τεχνικό Δελτίο-Ημερολόγιο που θα συμπληρώνεται από τον προμηθευτή και την επίβλεψη επί τόπου και αντίγραφό του θα επισυνάπτεται στο τιμολόγιο.

Σε περίπτωση ανέλκυσης και επανατοποθέτησης αντλίας από δεξαμενή ή αντλιοστασιο και ανεξαρτήτου διαμέτρου καταθλιπτικού σωλήνα, περιλαμβάνονται:

* + Όλα τα απαραίτητα μηχανήματα όπως γερανοί-φορτηγά, ηλεκτροσυγκολλήσεις, οξυγόνα, ηλεκτρικά ή πνευματικά φορητά εργαλεία κ.λ.π. που είναι απαραίτητα για την εκτέλεση της ανέλκυσης και επανατοποθέτησης.
  + Όλα τα απαραίτητα εργατικά και ασφαλιστικές εισφορές καθώς και τα μέσα προστασίας για το λύσιμο και επανασύνδεση των σωληνώσεων και των υδραυλικών εξαρτημάτων.
  + Όλες οι απαραίτητες εργασίες για την προσεκτική ανέλκυση και επανατοποθέτηση ηλεκτρικών καλωδίων και των αισθητήρων στάθμης εντός της γεώτρησης.
  + Την προσεκτική ανέλκυση και επανατοποθέτηση πιθανών συρματόσχοινων.
  + Όλα τα απαραίτητα για την λειτουργία των μηχανημάτων ανέλκυσης καύσιμα και αναλώσιμα.
  + Όλα τα μικροϋλικά που είναι απαραίτητα για την εκτέλεση της εργασίας
  + Όλες οι δαπάνες για την επιμελή τήρηση των κανόνων ασφαλείας

Η επιμέτρηση θα γίνεται κατ’ αποκοπή για την ανέλκυση και καθέλκυση του εξοπλισμού της γεώτρησης χωρίς άλλη αποζημίωση.

Η τιμή στις εργασίες γεωτρήσεων ορίζεται από τον ακόλουθο τύπο : Τ= (δ\*Β) + (δ΄\*Μ).

Όπου : δ και δ΄= συντελεστές διαμέτρου, Β= βάθος τοποθέτησης αντλητικού συγκροτήματος,

Μ= μήκος σωλήνωσης που εξάγεται και εισάγεται στην γεώτρηση.

Τιμή ανά μέτρο

**5.04** Για σωλήνωση κατάθλιψης αντλητικού 3΄΄ οι συντελεστές ορίζονται σε :

(Ολογράφως): δ= μηδέν και σαράντα έξι και δ΄= ένα και ογδόντα έξι, ευρώ

(Αριθμητικώς): δ= 0,46€/μέτρο και δ΄= 1,86€/μέτρο

**5.05** Για σωλήνωση κατάθλιψης αντλητικού 4΄΄ οι συντελεστές ορίζονται σε :

(Ολογράφως): δ= μηδέν και εβδομήντα και δ΄= δυο και εβδομήντα πέντε, ευρώ

(Αριθμητικώς): δ= 0,70€/μέτρο και δ΄= 2,75€/μέτρο

**5.06** Για σωλήνωση κατάθλιψης αντλητικού 5΄΄ οι συντελεστές ορίζονται σε :

(Ολογράφως): δ= ένα και μηδέν πέντε και δ΄= τέσσερα και είκοσι πέντε, ευρώ

(Αριθμητικώς): δ= 1,05€/μέτρο και δ΄= 4,25€/μέτρο

**5.07** Για σωλήνωση κατάθλιψης αντλητικού 6΄΄ οι συντελεστές ορίζονται σε :

(Ολογράφως): δ= ένα και σαράντα πέντε και δ΄= πέντε και ογδόντα πέντε, ευρώ

(Αριθμητικώς): δ= 1,45€/μέτρο και δ΄= 5,85€/μέτρο

**5.08** Για σωλήνωση κατάθλιψης αντλητικού 8΄΄ οι συντελεστές ορίζονται σε :

(Ολογράφως): δ= ένα και εβδομήντα έξι και δ΄= επτά, ευρώ

(Αριθμητικώς): δ= 1,76€/μέτρο και δ΄= 7,00€/μέτρο

Τιμή κατ΄ αποκοπή

**5.09** Για ανέλκυση/καθέλκυση αντλητικού από δεξαμενή

(Ολογράφως): τετρακόσια, ευρώ

(Αριθμητικώς): 400,00€/τεμ

**6. ΧΡΟΝΟΙ ΑΝΤΑΠΟΚΡΙΣΗΣ ΑΝΑΔΟΧΟΥ & ΟΛΟΚΛΗΡΩΣΗΣ ΕΡΓΑΣΙΩΝ**

Ο χρόνος ανταπόκρισης του Αναδόχου θα είναι από την στιγμή της κλήσης, μέχρι και το πρωινό της επόμενης ημέρας, ανεξάρτητα αργιών ή εξαιρέσιμων ημερών.

Ο χρόνος ολοκλήρωσης των εργασιών δεν πρέπει να υπερβαίνει τις 24 ώρες, εκτός αν, για άλλους λόγους αποφασισθεί η καθέλκυση του συγκροτήματος να πραγματοποιηθεί μεταγενέστερα με πληρωμή της αντίστοιχης δαπάνης. Η εργασία θα συνεχίζεται απογευματινές ή και νυχτερινές ώρες με χρήση προβολέων ώστε να επιτευχθεί η ολοκλήρωση των εργασιών εντός του προβλεπόμενου χρόνου. Το χρονικό διάστημα των δύο ημερών αποτελεί δεσμευτικό χρόνο υλοποίησης της εργασίας και σε περίπτωση τυχόν υπέρβασης, η ΔΕΥΑΠ δεν υποχρεούται να αποζημιώσει τον Ανάδοχο πέραν της δαπάνης του αντίστοιχου άρθρου τιμολογίου.

Η κλήση από τη ΔΕΥΑΠ μπορεί να γίνεται μέσω fax ή με τη χρήση ηλεκτρονικού ταχυδρομείου, ενώ σε περίπτωση που η ανάγκη επέμβασης του αναδόχου προκύψει απογευματινές ή βραδυνές ώρες είτε και εντός Σαββατοκύριακο ή εντός αργίας, τότε η ειδοποίηση του αναδόχου θα γίνεται τηλεφωνικώς και ο χρόνος επέμβασης θα προσμετράτε από την στιγμή της τηλεφωνικής επικοινωνίας.

Σε περίπτωση αποδεδειγμένης απασχόλησης του αναδόχου σε άλλο παρόμοιο έργο της ΔΕΥΑΠ και εφόσον ενημερωθεί άμεσα εγγράφως η Υπηρεσία, είναι στην κρίση της Υπηρεσίας αν θα δοθεί παράταση η οποία δεν θα υπερβαίνει τις 48ώρες από την ειδοποίηση.

Μετά από την αναιτιολόγητη παρέλευση διημέρου (48 ώρες) καθυστέρησης από την ημέρα ειδοποίησης η Υπηρεσία είναι ελεύθερη ν' απευθύνεται σε εργολάβο δικής της επιλογής και θα κάνει τούτο σε βάρος και δια λογαριασμό του αναδόχου, παράλληλα δε, θα επιβάλλονται οι προβλεπόμενες ποινικές ρήτρες.

Σε επανάληψη παρόμοιου περιστατικού, η ΔΕΥΑΠ, μετά από απόφαση του Δ.Σ της, μπορεί να καταγγείλει μονομερώς την σύμβαση, κηρύσσοντας έκπτωτο τον εργολάβο με ότι αυτό συνεπάγεται σύμφωνα με τη νομοθεσία περί δημοσίων έργων.

**7.** ΜΕΤΡΑ ΑΣΦΑΛΕΙΑΣ

Ο ανάδοχος έχει την υποχρέωση για την τήρηση των διατάξεων της εργατικής νομοθεσίας, των διατάξεων και κανονισμών για την πρόληψη ατυχημάτων στο προσωπικό του, ή στο προσωπικό του φορέα του έργου, ή σε οποιονδήποτε τρίτο, ώστε να εξαλείφονται ή να ελαχιστοποιούνται οι κίνδυνοι ατυχημάτων ή επαγγελματικών ασθενειών κατά την φάση κατασκευής του έργου : π.δ 305/96 (αρ.7-9), ν.4412/16 (αρ. 138 παρ.7), ν. 3850/10 (αρ. 42).

Στα πλαίσια της ευθύνης του, ο ανάδοχος υποχρεούται :

α. Να εκπονεί κάθε σχετική μελέτη (στατική ικριωμάτων, μελέτη προσωρινής σήμανσης έργων κλπ.) και να λαμβάνει όλα τα σχετικά μέτρα Ν.4412/16 (αρθ. 138 παρ.7).

β. Να λαμβάνει μέτρα προστασίας σύμφωνα με την ισχύουσα νομοθεσία στο Σχέδιο Ασφάλειας και Υγείας (ΣΑΥ), όπως αυτό ρυθμίζεται με τις αποφάσεις του (τ.) ΥΠΕΧΩΔΕ : ΔΙΠΑΔ/οικ.177/2-3-01, ΔΕΕΠΠ/85/14-5-01 και ΔΙΠΑΔ/οικ889/27-11-02, στο χρονοδιάγραμμα των εργασιών, καθώς και τις ενδεχόμενες τροποποιήσεις ή άλλες αναγκαίες αναπροσαρμογές των μελετών κατά τη φάση της μελέτης και της κατασκευής του έργου: Ν.4412/16 (αρ. 132 και αρ.186).

γ. Να επιβλέπει ανελλιπώς την ορθή εφαρμογή των μέτρων ασφάλειας και υγείας των εργαζομένων, να τους ενημερώνει / εκπαιδεύει για την αναγκαιότητα της τήρησης των μέτρων αυτών κατά την εργασία, να ζητά τη γνώμη τους και να διευκολύνει τη συμμετοχή τους σε ζητήματα ασφάλειας και υγείας : ΠΔ 1073/81(αρ. 111), ΠΔ 305/96(αρ.10,11), Ν.3850/10(αρ. 42- 49).

Για την σωστή εφαρμογή της παρ.γ στους αλλοδαπούς εργαζόμενους, είναι αυτονόητο ότι η γνώση από αυτούς της ελληνικής γλώσσας κρίνεται απαραίτητη ώστε να μπορούν να κατανοούν την αναγκαιότητα και τον τρόπο εφαρμογής των μέτρων ασφάλειας και υγείας (εκτός ειδικών περιπτώσεων όπου τμήμα ή όλο το έργο έχει αναλάβει να κατασκευάσει ξένη εξειδικευμένη εταιρεία).

Ακόμα ο ανάδοχος είναι αποκλειστικά υπεύθυνος αν το προσωπικό, καθώς και τα οχήματα-μηχανήματα και λοιπά μέσα τα οποία θα χρησιμοποιεί για την εκτέλεση των εργασιών, πληρούν τα προβλεπόμενα από την κείμενη νομοθεσία, καθώς και αν εφαρμόζονται τα προβλεπόμενα από την νομοθεσία μέτρα προστασίας και ασφάλειας.

Η Υπηρεσία έχει το δικαίωμα εφ' όσον διαπιστώσει ότι δεν τηρούνται τα προβλεπόμενα μέτρα ασφαλείας, ή ότι τα μηχανήματα που εργάζονται (γερανοί κλπ.) δεν διαθέτουν τις υπό του νόμου προβλεπόμενες άδειες (σχετικό το με αριθμό πρωτ. Δ13ε/0/9865/16-10-96 έγγραφο του Υπουργείου ΠΕΧΩΔΕ) να διακόπτει αμέσως τις εργασίες και να καλέσει τον εργολάβο να συμμορφωθεί σχετικά.

Σε περίπτωση μη συμμόρφωσης, η Υπηρεσία μετά από σχετική απόφαση του Δ.Σ της ΔΕΥΑΠ έχει την δυνατότητα να καταγγείλει μονομερώς την σύμβαση κηρύσσοντας έκπτωτο τον εργολάβο με ότι αυτό συνεπάγεται.

Ως ότου ο ανάδοχος συμμορφωθεί με τα προβλεπόμενα εκ του νόμου και τις λοιπές απαιτήσεις δεν θα μπορεί να εκτελεί εργασίες για λογαριασμό της ΔΕΥΑΠ.

Για την ασφάλεια του προσωπικού που διαθέτει για τις ανάγκες της παρούσας υπηρεσίας, υπεύθυνος είναι ο ανάδοχος αυτής.

Για πιθανά ατυχήματα τόσο του προσωπικού όσο και του χειριστή που διατίθεται για να λειτουργεί τα μηχανήματα του αναδόχου, η ΔΕΥΑΠ δεν φέρει ουδεμία ευθύνη και αποκλειστικά υπεύθυνος είναι ο ανάδοχος της προμήθειας.

Επίσης για την κανονική καταβολή ασφαλιστικών εισφορών των εργαζομένων που σχετίζονται με την παρούσα σύμβαση - προμήθεια ο υπεύθυνος είναι ο ανάδοχος αυτής και η ΔΕΥΑΠ δεν έχει καμία σχετική ευθύνη.

**8.** ΜΗΧΑΝΗΜΑΤΑ / ΕΞΟΠΛΙΣΜΟΙ ΕΡΓΑΣΙΑΣ

Οι εξοπλισμοί εργασίας χαρακτηρίζονται και κατατάσσονται ως μηχανήματα έργων ΠΔ 304/00 (αρ.2).

* Ο ανάδοχος οφείλει να ελέγχει τη σωστή λειτουργία και τον χειρισμό των μηχανημάτων (χωματουργικών και διακίνησης υλικών), των ανυψωτικών μηχανημάτων, των οχημάτων, των εγκαταστάσεων, των μηχανών και του λοιπού εξοπλισμού εργασίας (ζώνες ασφαλείας με μηχανισμό ανόδου και καθόδου, κυλιόμενα ικριώματα, φορητές κλίμακες, κλπ ) : ΠΔ 1073/81 (αρ.17, 45-74 ), Ν.1430/84 (αρ.11-15), ΠΔ 31/90, ΠΔ 499/91, ΠΔ 395/94 και οι τροπ. αυτού: ΠΔ 89/99, ΠΔ 304/00 και ΠΔ 155/04, ΠΔ 105/95 (παραρτ. IX), ΠΔ 305/96 (αρ.12 παραρτ.ΐν μέρος Β τμήμα ΙΙ παρ.7 - 9), ΚΥΑ 15085/593/03, ΚΥΑ αρ.Δ13ε/4800/03, ΠΔ 57/10, Ν.3850/10 (αρ. 34, 35).
* Τα μηχανήματα έργων σύμφωνα με το ΠΔ 305/96 (αρ.12 παραρτ.ΐν, μέρος Β', τμήμα ΙΙ, παρ.7.4 και 8.5) και το ΠΔ 304/00 (αρ.2), πρέπει να συνοδεύονται από τα εξής στοιχεία :

1. Πινακίδες αριθμού κυκλοφορίας
2. Άδεια κυκλοφορίας
3. Αποδεικτικά στοιχεία ασφάλισης.
4. Αποδεικτικά πληρωμής τελών κυκλοφορίας (χρήσης)
5. Άδειες χειριστών μηχανημάτων σύμφωνα με το ΠΔ 113/2012 (ΦΕΚ 198Α / 17-10-2012) καθώς και με την Απόφαση κατάταξης μηχανημάτων έργου σε ειδικότητες και ομάδες (ΦΕΚ 519Β/2013). Σημειώνεται ότι η άδεια χειριστού μηχανήματος συνοδεύει τον χειριστή.
6. Βεβαίωση ασφαλούς λειτουργίας του εξοπλισμού εργασίας (ορθή συναρμολόγηση - εγκατάσταση, καλή λειτουργία) και αρχείο συντήρησης αυτού στο οποίο θα καταχωρούνται τα αποτελέσματα των ελέγχων σύμφωνα με το ΠΔ 89/99 (αρ. 4α παρ.3 και 6).

7. Πιστοποιητικό επανελέγχου ανυψωτικού μηχανήματος, οδηγίες χρήσης, συντήρησης και αντίστοιχο βιβλίο συντήρησης και ελέγχων αυτού σύμφωνα με την ΚΥΑ 15085/593/03 ( αρ.3 και αρ.4. παρ.7 ).

**9.** ΠΡΟΚΛΗΣΗ ΖΗΜΙΩΝ - ΑΠΟΚΑΤΑΣΤΑΣΕΙΣ

Ο ανάδοχος φέρει αποκλειστικά την ευθύνη για οποιαδήποτε ζημία προκληθεί στο χώρο εγκατάστασης του αντλητικού συγκροτήματος, στο αντλητικό συγκρότημα, στα καλώδια τροφοδοσίας, στο δίκτυο των σωληνώσεων, στην περίφραξη του χώρου, στα δομικά στοιχεία και τον λοιπό εξοπλισμό αλλά και για οποιαδήποτε ζημιά προξενήσει σε τρίτους κατά  
την εκτέλεση εργασιών και η οποία θα οφείλεται σε υπαιτιότητά του. Είναι δε υποχρεωμένος να αποκαθιστά αυτές άμεσα, σε αντίθετη δε περίπτωση η Υπηρεσία θα αποκαθιστά αυτές για λογαριασμό και εις βάρος του αναδόχου.

Σε περίπτωση που υπάρξει, από υπαιτιότητα του αναδόχου, ολική ή μερική καταστροφή του αντλητικού συγκροτήματος (αντλίας - κινητήρα) ή/και των λειτουργικών χαρακτηριστικών της γεώτρησης από απώλεια μέρους ή όλου του αντλητικού συγκροτήματος ή των σωληνώσεων αυτής, ο ανάδοχος υποχρεούται να προχωρήσει σε εργασίες επαναφοράς της ή στην καταβολή αποζημίωσης ίσης με τα έξοδα αντικατάστασής της.

***Γ. ΠΡΟΫΠΟΛΟΓΙΣΜΟΣ***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **α/α** | **ΠΕΡΙΓΡΑΦΗ** | **ΑΡΙΘΜΟΣ ΤΙΜΟΛΟΓΙΟΥ** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** | **ΤΙΜΗ ΜΟΝΑΔΟΣ** | | | **ΔΑΠΑΝΗ** |
| **δ** | **δ'** |  |
|  | **ΟΜΑΔΑ Α** | | | | | | |  |
| **1** | Χρήση φορτηγού οχήματος με γερανό για εργασίες μεταφοράς | | | | | | |  |
| Για χρήση, όπως περιγράφεται στο τιμολόγιο, για φορτηγό με γερανό όχημα 6 τόνων | 5.01 | ΩΡΑ | 180 |  |  | 40,00 | 7.200,00 € |
| **2** | Χρήση Γερανοφόρου οχήματος για εργασίες ανύψωσης-καταβίβασης | | | | | | |  |
| Για χρήση, όπως περιγράφεται στο τιμολόγιο, για γερανοφόρο όχημα 5 τόνων | 5.02 | ΩΡΑ | 120 |  |  | 70,00 | 8.400,00 € |
| Για χρήση, όπως περιγράφεται στο τιμολόγιο για γερανοφόρο όχημα 25 τόνων.. | 5.03 | ΩΡΑ | 20 |  |  | 110,00 | 2.200,00 € |
|  | **ΣΥΝΟΛΟ Α** | | | | | | | **17.800,00 €** |
|  | **ΟΜΑΔΑ Β** | | | | | | |  |
| **3** | Χρήση γερανού για εργασίες γεωτρήσεων | | | | | | |  |
|  | Για χρήση, όπως περιγράφεται στο τιμολόγιο, για σωλήνωση κατάθλιψης αντλητικού 3΄΄ | 5.04 | ΜΕΤΡ0 | 150 | 0,46 | 1,86 |  | 627,00 € |
|  | Για χρήση, όπως περιγράφεται στο τιμολόγιο, για σωλήνωση κατάθλιψης αντλητικού 4΄΄ | 5.05 | ΜΕΤΡ0 | 2000 | 0,7 | 2,75 |  | 12.400,00 € |
|  | Για χρήση, όπως περιγράφεται στο τιμολόγιο, για σωλήνωση κατάθλιψης αντλητικού 5΄΄ | 5.06 | ΜΕΤΡ0 | 2000 | 1,05 | 4,25 |  | 19.100,00 € |
|  | Για χρήση, όπως περιγράφεται στο τιμολόγιο, για σωλήνωση κατάθλιψης αντλητικού 6΄΄ | 5.07 | ΜΕΤΡ0 | 400 | 1,45 | 5,85 |  | 5.260,00 € |
|  | Για χρήση, όπως περιγράφεται στο τιμολόγιο, γα σωλήνωση κατάθλιψης αντλητικού 8΄΄ | 5.08 | ΜΕΤΡ0 | 50 | 1,76 | 7 |  | 788,00 € |
|  | Για χρήση, όπως περιγράφεται στο τιμολόγιο, για ανέλκυση/καθέλκυση αντλητικού από δεξαμενή | 5.09 | ΤΕΜ | 10 |  |  | 400,00 | 4.000,00 € |
|  | **ΣΥΝΟΛΟ Β** | | | | | | | **42.175,00 €** |
|  | **ΣΥΝΟΛΟ ΠΡΟΫΠΟΛΟΓΙΣΜΟΥ** | | | | | | | **59.975,00 €** |
|  | **ΦΠΑ 24%** | | | | | | | **14.394,00 €** |
|  | **ΓΕΝΙΚΟ ΣΥΝΟΛΟ** | | | | | | | **74.369,00 €** |

|  |  |
| --- | --- |
|  | Πάτρα, 20 Μαρτίου 2019 |
| ΣΥΝΤΑΧΘΗΚΕ  ΓΙΑ ΤΟ ΤΜΗΜΑ Η/Μ ΕΓΚΑΤΑΣΤΑΣΕΩΝ  Φώτιος Κατριβέσης | ΘΕΩΡΗΘΗΚΕ  ΓΙΑ ΤΗΝ ΔΙΕΥΘΥΝΣΗ ΥΔΡΕΣΗΣ  Δημήτρης Στεργιόπουλος |

***Δ. ΣΥΓΓΡΑΦΗ ΥΠΟΧΡΕΩΣΕΩΝ***

**Άρθρο 1ο Αντικείμενο σύμβασης**

Η παρούσα Συγγραφή Υποχρεώσεων αφορά τους ειδικούς συμβατικούς όρους για την προμήθεια υπηρεσιών «Συντήρησης Η/Μ Εγκαταστάσεων με Χρήση Ανυψωτικών Μηχανημάτων»» για την κάλυψη των αναγκών της Δ.Ε.Υ.Α. Πάτρας. στα πλαίσια της παρούσας μελέτης, προϋπολογισμού 74.369,00€ με Φ.Π.Α.

**Άρθρο 2ο Ισχύουσες διατάξεις**

Η διενέργεια του διαγωνισμού και η εκτέλεση της προμήθειας διέπονται από την παρούσα διακήρυξη, τις διατάξεις του Ν.4412/2016«Δημόσιες Συμβάσεις Έργων, Προμηθειών και Υπηρεσιών» και του Ν.1069/1980«Κίνητρα για την ίδρυση Δημοτικών Επιχειρήσεων Ύδρευσης Αποχέτευσης» όπως τροποποιήθηκε με τον Ν.4483/2017.

**Άρθρο 3°** **Τρόπος εκτέλεσης της προμήθειας**

Η εκτέλεση της προμήθειας αυτής θα πραγματοποιηθεί με συνοπτικό διαγωνισμό με  
κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής, σύμφωνα με τις ανωτέρω διατάξεις. Οι διαγωνιζόμενοι μπορούν να υποβάλλουν προσφορές για κάθε ομάδα εργασιών με ανυψωτικά μηχανήματα, όπως αυτά ορίζονται στη διακήρυξη και στο τιμολόγιο προσφοράς.

**Άρθρο 4ο Συμβατικά στοιχεία**

Τα συμβατικά στοιχεία κατά σειρά ισχύος είναι :

Η διακήρυξη του διαγωνισμού

Η Συγγραφή Υποχρεώσεων

Ο ενδεικτικός Προϋπολογισμός

Τα τεχνικά χαρακτηριστικά-Προδιαγραφές

Το τιμολόγιο Προσφοράς του Αναδόχου

**Άρθρο 5ο Τεχνικά χαρακτηριστικά - Προδιαγραφές - Ποιότητα υπηρεσιών**

Όλος ο προσφερόμενος μηχανικός εξοπλισμός θα είναι σε καλή κατάσταση και σύμφωνα με τις τεχνικές προδιαγραφές της μελέτης και θα πρέπει να πληροί όλες τις σχετικές προδιαγραφές των Ελληνικών και Ευρωπαϊκών Προτύπων ή των αντίστοιχων προδιαγραφών του ΕΛΟΤ. Επίσης πρέπει να πληροί τους Όρους αδειοδότησης και λειτουργίας, καθώς και ασφάλισης μηχανημάτων και προσωπικού.

**Άρθρο 6°**  **Τρόπος ανάθεσης - Αξιολόγηση προσφορών**

Οι φάκελοι των διαγωνιζομένων θα περιέχουν μια και μοναδική προσφορά και κατά συνέπεια δεν θα γίνουν δεκτές εναλλακτικές προσφορές.

Ο προμηθευτής οφείλει να δώσει πληροφορίες που δεν αναφέρονται στους όρους ή τις τεχνικές προδιαγραφές που περιέχονται στην διακήρυξη και κατά την εκτίμηση του κρίνονται ουσιώδεις. Επίσης μπορεί στην προσφορά του να επισημάνει ή προσθέσει επιπλέον χαρακτηριστικά ή υπηρεσίες από αυτά που αναφέρονται ως ελάχιστα στις τεχνικές προδιαγραφές και που θεωρεί ότι θα βελτιώσουν την βαθμολογία του.

Οι ενδιαφερόμενοι μπορούν να ζητήσουν μόνο εγγράφως διευκρινήσεις για το περιεχόμενο της παρούσας μέσα σε 5 εργάσιμες ημέρες από την δημοσίευση της. Όλες οι ερωτήσεις και διευκρινήσεις γίνονται γνωστές σε όλους τους συμμετέχοντες.

Οι διαγωνιζόμενοι υποχρεούνται να απαντήσουν σε όλα τα σημεία της διακήρυξης και των τεχνικών προδιαγραφών και να προσκομίσουν όλα τα απαραίτητα στοιχεία - δικαιολογητικά (πίνακες, βεβαιώσεις, πιστοποιητικά, κλπ) ώστε να τεκμηριώνουν την τεχνική προσφορά τους.

Ο συνοπτικός διαγωνισμός θα διεξαχθεί με κατάθεση σφραγισμένων προσφορών και με κριτήριο κατακύρωσης την πλέον συμφέρουσα από οικονομική άποψη προσφορά με βάσει τιμής.

Μετά τον έλεγχο των εγγράφων του Φακέλου Τεχνικής Προσφοράς πραγματοποιείται το άνοιγμα των οικονομικών προσφορών για την ανάδειξη του προμηθευτή ο οποίος έχει υποβάλει την συμφερότερη προσφορά.

Το πρακτικό του διαγωνισμού (ανακήρυξη του Αναδόχου), το σύνολο των προσφορών, οι αποφάσεις της επιτροπής, κλπ, υποβάλλονται στο Δ.Σ της ΔΕΥΑΠ το οποίο αποφαίνεται για την κατακύρωση του αποτελέσματος του διαγωνισμού.

Το Δ.Σ της ΔΕΥΑΠ δικαιούται να κρίνει το αποτέλεσμα ασύμφορο και να επαναλάβει τον διαγωνισμό με τους ίδιους όρους ή νέους, χωρίς να προκύπτει οποιοδήποτε δικαίωμα ή αξίωση αυτών που πήραν μέρος στον διαγωνισμό. Σε περίπτωση που ο διαγωνισμός ματαιωθεί, η ΔΕΥΑΠ δικαιούται ή να επαναλάβει τον διαγωνισμό ή να προχωρήσει σε άλλους τρόπους υλοποίησης της προμήθειας όπως ορίζει ο νόμος.

**Άρθρο 7°**  **Ανακοίνωση κατακύρωσης-ανάθεσης - Σύμβαση**

Μετά την ανακοίνωση κατακύρωσης ο ανάδοχος της προμήθειας είναι υποχρεωμένος να προσέλθει στα γραφεία της ΔΕΥΑ Πάτρας, για να υπογράψει τη σχετική σύμβαση εντός προθεσμίας δέκα (10) ημερών από την ημερομηνία κοινοποίησης της ανακοίνωσης, για την υπογραφή της σχετικής σύμβασης, προσκομίζοντας και την, κατά το άρθρο 8 του παρόντος, εγγύηση καλής εκτέλεσης αυτής.

**Άρθρο 8ο Εγγυήσεις**

Η εγγύηση καλής εκτέλεσης της σύμβασης καθορίζεται σε ποσοστό 5% επί της συνολικής συμβατικής αξίας της προμήθειας χωρίς τον Φ.Π.Α. Η εγγύηση καλής εκτέλεσης της σύμβασης επιστρέφεται στον ανάδοχο της προμήθειας μετά από την οριστική ποσοτική και ποιοτική παραλαβή και ύστερα από την εκκαθάριση των τυχόν απαιτήσεων από τους δύο συμβαλλόμενους.

**Άρθρο 9ο Τόπος παράδοσης -Παρακολουθηση της συμβασης**

Η παράδοση των υπηρεσιών-εργασιών θα γίνει επιτόπου στις εγκαταστάσεις του Φορέα στους χώρους που θα υποδείχθονται από την Υπηρεσία.

Η παρακολούθηση της εκτέλεσης της σύμβασης και η διοίκηση αυτής θα διενεργηθεί από το Τμήμα Η/Μ Εγκαταστάσεων και απο τριμελή επιτροπή παραλαβής, η οποία και θα εισηγείται στο αρμόδιο αποφαινόμενο όργανο «Διοικητικό Συμβούλιο ΔΕΥΑΡ» για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

**Άρθρο 10ο Προθεσμία περαιώσεως - Ποινική ρήτρα**

Διάρκεια ισχύος της σύμβασης ορίζεται σε ένα (1) έτος από την υπογραφή της.

Δύναται δε να παραταθεί μέχρι εξαντλήσεως του συμβατικού οικονομικού αντικειμένου, για τις ίδιες υπηρεσίες και μηχανήματα και με τους ίδιους ακριβώς όρους της αρχικής σύμβασης. Η αναφερόμενη παράταση χρόνου ισχύος της σύμβασης δύναται να πραγματοποιηθεί κατόπιν σύμφωνης γνώμης και των δύο μερών και αντίστοιχης παράτασης της εγγύησης καλής εκτέλεσης.

Για την ΔΕΥΑΠ η εν λόγω παράταση δύναται να εγκριθεί - υπογραφεί από τον Πρόεδρο του Δ.Σ., κατόπιν εξουσιοδότησής του από το Διοικητικό Συμβούλιο και σχετικής εισήγησης του αρμόδιου οργάνου.

Σε περίπτωση μη έγκαιρης εκτέλεσης των εργασιών, επιβάλλονται ποινικές ρήτρες η οποίες υπολογίζονται ως εξής:

α) για καθυστέρηση που περιορίζεται σε χρονικό διάστημα που δεν υπερβαίνει το 50% των τμηματικών/ενδιάμεσων προθεσμιών της αντίστοιχης προθεσμίας επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,

β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,

Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου.

Η επιβολή ποινικών ρητρών δεν στερεί από τον αναθέτοντα φορέα το δικαίωμα να κηρύξει τον ανάδοχο έκπτωτο.

Δεν επιβάλλεται ποινική ρήτρα στην περίπτωση που αποδεδειγμένα στον χώρο εκτέλεσης των εργασιών επικρατούν δυσμενείς καιρικές συνθήκες, τέτοιες που να δυσχεραίνουν την εκτέλεση των εργασιών, ως προς τούτο θα πρέπει να ενημερωθεί εγγράφως άμεσα (fax) η Υπηρεσία.

**Άρθρο 11° Παραλαβή** **- Πλημμελής παράδοση**

Η παραλαβή των εργασιών γίνεται σταδιακά από την Επιτροπή Παραλαβής, η οποία θα λάβει υπόψη :

Την παρούσα σύμβαση

Την εντολή εκτέλεσης εργασιών της ΔΕΥΑΡ προς τον ανάδοχο

Τα νόμιμα παραστατικά παροχής υπηρεσιών ή τιμολόγησης υλικών.

Το Τεχνικό Δελτίο Εργασιών - Ημερολόγιο του αναδόχου.

Όλα τα παραπάνω σε συνδυασμό με τον έλεγχο των υλικών και εργασιών σε όλα τα στάδια αποκατάστασης της λειτουργίας ή συντήρησης/επισκευής της γεώτρησης ή του αντλιοστασίου, αποτελούν κριτήριο για την ποσοτική και ποιοτική παραλαβή των εργασιών.

Οι διαδικασίες παραλαβής των προμηθειών γίνονται από την επιτροπή οριστικής ποιοτικής και ποσοτικής παραλαβής υλικών και εργασιών σύμφωνα με όσα καθορίζονται στις διατάξεις του Ν.4412/2016.

Αν η επιτροπή παραλαβής κρίνει ότι οι παρεχόμενες υπηρεσίες ή/και τα παραδοτέα δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλόλητα των παρεχόμενων υπηρεσιών ή/και παραδοτέων και συνεπώς αν μπορούν οι τελευταίες να καλύψουν τις σχετικές ανάγκες.

Η παραλαβή πραγματοποιείται μέσα στον οριζόμενο από τη σύμβαση χρόνο. Εάν κατά την παραλαβή διαπιστωθεί απόκλιση από τις συμβατικές τεχνικές προδιαγραφές, η επιτροπή παραλαβής μπορεί να προτείνει την μερική ή την τέλεια απόρριψη των παραλαμβανόμενων και την αντικατάσταση τους από τον ανάδοχο. Εφόσον ο ανάδοχος δεν συμμορφωθεί με τις πιο πάνω προτάσεις της Επιτροπής, εντός της από την ίδια οριζόμενης προθεσμίας, η Δ.Ε.Υ.Α.Π δικαιούται να ενεργήσει την τακτοποίηση αυτών σε βάρος και για λογαριασμό του αναδόχου και κατά τον προσφορότερο με τις ανάγκες και τα συμφέροντα της, τρόπο. Για την κάλυψη των σχετικών δαπανών χρησιμοποιείται η εγγύηση του αναδόχου.

**Άρθρο 12°**  **Φόροι, Τέλη, Κρατήσεις**

Ο ανάδοχος υπόκειται σε όλους τους, βάσει των κείμενων διατάξεων, φόρους, τέλη, κρατήσεις που θα ισχύουν κατά την ημέρα της διενέργειας της προμήθειας. Ο Φ.Π.Α. βαρύνει την ΔΕΥΑΠάτρας.

***Ε. ΠΑΡΑΡΤΗΜΑΤΑ***

**ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

*Ημερομηνία*

**Προς ΔΕΥΑ Πάτρας** Ακτή Δυμαίων 48, Πάτρα-26333

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **α/α** | **ΠΕΡΙΓΡΑΦΗ** | **ΑΡΙΘΜΟΣ ΤΙΜΟΛΟΓΙΟΥ** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** | **ΤΙΜΗ ΜΟΝΑΔΟΣ** | | | **ΔΑΠΑΝΗ** |
| **δ** | **δ'** |  |
|  | **ΟΜΑΔΑ Α** | | | | | | |  |
| **1** | Χρήση φορτηγού οχήματος με γερανό για εργασίες μεταφοράς | | | | | | |  |
| Για χρήση, όπως περιγράφεται στο τιμολόγιο, για φορτηγό με γερανό όχημα 6 τόνων | 5.01 | ΩΡΑ | 180 |  |  |  |  |
| **2** | Χρήση Γερανοφόρου οχήματος για εργασίες ανύψωσης-καταβίβασης | | | | | | |  |
| Για χρήση, όπως περιγράφεται στο τιμολόγιο, για γερανοφόρο όχημα 5 τόνων | 5.02 | ΩΡΑ | 120 |  |  |  |  |
| Για χρήση, όπως περιγράφεται στο τιμολόγιο για γερανοφόρο όχημα 25 τόνων.. | 5.03 | ΩΡΑ | 20 |  |  |  |  |
|  | **ΣΥΝΟΛΟ Α** | | | | | | |  |
|  | **ΟΜΑΔΑ Β** | | | | | | |  |
| **3** | Χρήση γερανού για εργασίες γεωτρήσεων | | | | | | |  |
|  | Για χρήση, όπως περιγράφεται στο τιμολόγιο, για σωλήνωση κατάθλιψης αντλητικού 3΄΄ | 5.04 | ΜΕΤΡ0 | 150 |  |  |  |  |
|  | Για χρήση, όπως περιγράφεται στο τιμολόγιο, για σωλήνωση κατάθλιψης αντλητικού 4΄΄ | 5.05 | ΜΕΤΡ0 | 2000 |  |  |  |  |
|  | Για χρήση, όπως περιγράφεται στο τιμολόγιο, για σωλήνωση κατάθλιψης αντλητικού 5΄΄ | 5.06 | ΜΕΤΡ0 | 2000 |  |  |  |  |
|  | Για χρήση, όπως περιγράφεται στο τιμολόγιο, για σωλήνωση κατάθλιψης αντλητικού 6΄΄ | 5.07 | ΜΕΤΡ0 | 400 |  |  |  |  |
|  | Για χρήση, όπως περιγράφεται στο τιμολόγιο, γα σωλήνωση κατάθλιψης αντλητικού 8΄΄ | 5.08 | ΜΕΤΡ0 | 50 |  |  |  |  |
|  | Για χρήση, όπως περιγράφεται στο τιμολόγιο, για ανέλκυση/καθέλκυση αντλητικού από δεξαμενή | 5.09 | ΤΕΜ | 10 |  |  |  |  |
|  | **ΣΥΝΟΛΟ Β** | | | | | | |  |
|  | **ΣΥΝΟΛΟ ΠΡΟΫΠΟΛΟΓΙΣΜΟΥ** | | | | | | |  |
|  | **ΦΠΑ 24%** | | | | | | |  |
|  | **ΓΕΝΙΚΟ ΣΥΝΟΛΟ** | | | | | | |  |

|  |  |  |
| --- | --- | --- |
| **ΣΤΟΙΧΕΙΑ ΠΡΟΣΦΕΡΟΝΤΑ - ΝΟΜΙΜΟΥ ΕΚΠΡΟΣΩΠΟΥ** | | |
|  | | |
| Επωνυμία | Ονοματεπώνυμο | |
| Διεύθυνση | | |
| Τηλέφωνο | | |
| fax | email | |
|  | Σφραγίδα - Υπογραφή |

**ΥΠΟΔΕΙΓΜΑ** ΤΕΧΝΙΚΟΥ ΔΕΛΤΙΟΥ ΕΡΓΑΣΙΩΝ

|  |  |  |  |
| --- | --- | --- | --- |
| Ημερομηνία |  |  |  |
| Δημοτική Ενότητα |  | Οικισμός |  |
| Τοποθεσία |  | Ονομασία |  |
| Χ (Γεωγρ. Μήκος) |  | Ψ (Γεωγρ. Πλάτος) |  |
| Ζ (Υψόμετρο) |  |  |  |

|  |  |  |
| --- | --- | --- |
| ΣΤΟΙΧΕΙΑ ΕΓΚΑΤΑΣΤΑΣΗΣ | | |
|  | ΠΡΙΝ | ΜΕΤΑ |
| Βάθος Γεώτρησης |  |  |
| Βάθος Τοποθέτησης. Αντλίας |  |  |
| Μανδύας Ψύξεως (Ναι/Όχι) |  |  |
| Διάμετρος Μανδύα ψύξεως |  |  |
| Βάθος πιεζομετρικού σωλήνα |  |  |
| Στάθμη ηρεμίας νερού |  |  |
| Πιεσόμετρο (Ναι/Οχι) |  |  |
| Πίεση (bar): |  |  |
| Υδρόμετρο/Παροχόμετρο (Ναι/Οχι) |  |  |
| Παροχή (m3/h): |  |  |
| ΠΑΡΑΤΗΡΗΣΕΙΣ | | |

|  |  |  |
| --- | --- | --- |
| ΣΤΟΙΧΕΙΑ ΑΝΤΛΗΤΙΚΟΥ ΣΥΓΚΡΟΤΗΜΑΤΟΣ | | |
|  | ΠΡΙΝ | ΜΕΤΑ |
| ΣΤΟΙΧΕΙΑ ΑΝΤΛΙΑΣ |  |  |
| Οίκος κατασκευής |  |  |
| Τύπος |  |  |
| S/N |  |  |
| Αρ.Πτερ. |  |  |
| Διάμετρος αντλίας |  |  |
| ΣΤΟΙΧΕΙΑ - Διάμετρος ΚΑΤΑΘΛΙΠΤΙΚΗΣ ΣΤΗΛΗΣ |  |  |
| ΣΤΟΙΧΕΙΑ ΚΙΝΗΤΗΡΑ |  |  |
| Οίκος κατασκευής |  |  |
| Τύπος |  |  |
| S/N |  |  |
| Ισχύς (HP) |  |  |
| Μήκος |  |  |
| Διάμετρος κινητήρα |  |  |

|  |  |  |
| --- | --- | --- |
| ΗΛΕΚΤΡΟΛΟΓΙΚΕΣ ΡΥΘΜΙΣΕΙΣ | | |
|  | ΠΡΙΝ | ΜΕΤΑ |
| Ρύθμ. Επιτηρ. Τάσης |  |  |
| Ρύθμ. Επιτηρ. Ασυμφ. Φάσεων |  |  |
| Ρύθμ. Θερμικού |  |  |
| Ρύθμ. Χρον. Καθυστ. |  |  |
| Ρύθμ. Χρονικού Υ/Δ |  |  |
| Ρύθμιση ράμπας εκκίν. (softstart) |  |  |
| Ρύθμιση ράμπας σταματ. (softend) |  |  |
| Τάση (V): |  |  |
| Ένταση (A): |  |  |
| Αντίστ. Η/Κ (ΜΩ): |  |  |

|  |  |  |  |
| --- | --- | --- | --- |
| Ο Χειριστής | Ο Ανάδοχος | Ο Ηλεκτροτεχνίτης | Ο Επιβλέπων |